open-index/open-wikipedia-markdown huggingface dataset:
ഐഡ.എസ്.സ്കഡ്ഡർ

അമേരിക്കയിൽ നിന്നുള്ള ഒരു മെഡിക്കൽ മിഷണറി ആയിരുന്നു **ഐഡ സോഫിയ സ്കഡ്ഡർ** (ഡിസംബർ 9, 1870 - മേയ് 23, 1960) 
ഭാരതത്തിൽ മിഷണറി പ്രവർത്തനങ്ങൾ നടത്തിവന്നിരുന്ന ഡോക്ടറായ ജോൺ സ്കഡ്ഡേർ ജൂനിയറും  സോഫിയയും ആയിരുന്നു മാതാപിതാക്കൾ. 1899 ൽ ന്യൂയോർക്കിലെ  കോർണെൽ മെഡിക്കൽ കോളേജിൽ നിന്ന് 1899 ൽ ബിരുദം നേടിയ ഐഡ ചികിത്സാരംഗത്തേയ്ക്കും മിഷണറി പ്രവർത്തനങ്ങളിലേയ്ക്കും തിരിഞ്ഞു.

മാൻഹാട്ടനിലെ ഒരു ബാങ്കറായ ഷെൽ ഭാര്യയുടെ സ്മരണയ്ക്ക്  10,000 ഡോളർ ഐഡയ്ക്ക് അനുവദിക്കുകയുണ്ടായി.ഇന്ത്യയിൽ തിരിച്ചെത്തിയ ഐഡ ഈ തുകകൊണ്ട് മദ്രാസിൽ നിന്ന് 75 മൈൽ ദൂരെയുള്ള വെല്ലൂരിൽ ഒരു ചെറിയ ഡിസ്പെൻസറിയും ക്ലിനിക്കും ആരംഭിച്ചു.ഇന്ത്യൻ സ്ത്രീകളുടെ അനാരോഗ്യം, ബ്യൂബോണിക് പ്ലേഗ്, കോളറ, കുഷ്ഠം എന്നിവയ്ക്കെതിരായ പോരാട്ടത്തിൽ അവർ പൂർണ്ണസമയവും സമർപ്പിച്ചിരുന്നു.1918 ൽ ഏഷ്യയിലെ ഏറ്റവും പ്രധാനപ്പെട്ട ആശുപത്രിയായ  വെല്ലൂർ ക്രിസ്ത്യൻ മെഡിക്കൽ കോളേജ് ആശുപത്രിയ്ക്ക് ഇതോടെ തുടക്കവുമായി.1928 ൽ മഹാത്മാ ഗാന്ധി മെഡിക്കൽ സ്കൂൾ സന്ദർശിച്ചിരുന്നു.

## വെല്ലൂർ ക്രിസ്റ്റ്യൻ മെഡിക്കൽ സെന്റർ
ലോകത്തിലെ ഏറ്റവും വലിയ ക്രൈസ്തവ മിഷനറി ആശുപത്രിയായ വെല്ലൂർ മെഡിക്കൽ കോളേജിൽ 2000 കിടക്കകളും ആധുനിക സംജ്ഞീകരണങ്ങളും ഉണ്ട്. ഭാരതത്തിലെ പ്രധാന മെഡിക്കൽ കോളെജുകളിൽ ഒന്നാണിത്.

## ആദരവ്
ക്രിസ്ത്യൻ മെഡിക്കൽ കോളെജിന്റെ ശതാബ്ദി ആഘോഷങ്ങളുടെ ഭാഗമായി 2000 ആഗസ്ത് 12 ന് ഒരു സ്റ്റാമ്പ് പുറത്തിറക്കുകയുണ്ടായി. കോളേജ് ചാപ്പൽ, മെഡിക്കൽ കോളേജ്, ആശുപത്രി എന്നിവ ഇതിൽ ചിത്രീകരിച്ചിട്ടുണ്ട്.

## പുറംകണ്ണികൾ
*Vellore Christian Medical College and Hospital
*Vellore CMCH Ida S. Scudder page
*Vellore Christian Medical College Board (USA), Inc.
*The Scudder Association
* Ida Sophia Scudder Papers. Schlesinger Library , Radcliffe Institute, Harvard University.
## അവലംബം

വർഗ്ഗം:ഇന്ത്യയിലെ ക്രിസ്ത്യൻ മിഷണറിമാർ
ടോയോഹിരോ അകിയാമ

1990 ൽ സോവിയറ്റ് സോയുസ് ബഹിരാകാശവാഹനത്തിൽ  മിർ ബഹിരാകാശ നിലയത്തിലേക്ക് പുറപ്പെട്ട ഒരു ജാപ്പനീസ് മാധ്യമപ്രവർത്തകനാണ് **ടോയോഹിരോ അകിയാമ** (ജ: ജൂലൈ 22, 1942).ബഹിരാകാശത്തെത്തിയ ആദ്യത്തെ ജപ്പാൻ പൗരനുമാണ് അകിയാമ.ബഹിരാകാശത്തെ മാധ്യമപ്രവർത്തകൻ എന്നു ഇദ്ദേഹത്തെ വിശേഷിപ്പിയ്ക്കുന്നു.

## വിദ്യാഭ്യാസം
ടോക്കിയോയിലെ മിറ്റാക്കയിലുള്ള ഇന്റർനാഷണൽ ക്രിസ്റ്റ്യൻ യൂണിവേഴ്സിറ്റിയിൽ അക്കാദമിയിൽ നിന്നും ബിരുദം. തുടർന്ന് 1966 മുതൽ
ടോക്കിയോ ബ്രോഡ്കാസ്റ്റിംഗ് സിസ്റ്റത്തിൽ (ടി.ബി.എസ്) പത്രപ്രവർത്തകനായി.1967 മുതൽ 1971 വരെ ബ്രിട്ടീഷ് ബ്രോഡ്കാസ്റ്റിങ് കോർപ്പറേഷൻ വേൾഡ് സർവീസിൽ പ്രവർത്തിച്ചു. 1984 മുതൽ 1988 വരെ അകിയാമ വാഷിംഗ്ടൺ ഡി.സിയിൽ ടിബിഎസിന്റെ പ്രധാന ലേഖകനായിരുന്നു.
## പരിശീലനം
ആഗസ്റ്റ് 1989 ൽ ടിബിഎസും സോവിയറ്റ് യൂണിയനും തമ്മിലുണ്ടാക്കിയ ഒരു കരാർ പ്രകാരം അകിയാമ ബഹിരാകാശയാത്രാപരിശീലനത്തിനായി തിരഞ്ഞെടുക്കപ്പെട്ടു. ചരിത്രത്തിൽ ആദ്യമായി വാണിജ്യോദ്ദേശത്തോടെ സംഘടിപ്പിച്ച ഒരു ബഹിരാകാശപര്യടനമായിരുന്നു ഇത്. 163 ടിബിഎസ് ജീവനക്കാരിൽ നിന്നും അകിയാമയും ഛായാഗ്രാഹകയായ  റയ്കോ കികുചിയും രണ്ട് അന്തിമ സ്ഥാനാർത്ഥികളായി തിരഞ്ഞെടുക്കപ്പെട്ടു.വിക്ഷേപണത്തിനു ഒരു ആഴ്ച മുൻപ് കികുച്ചി അപ്പൻഡിസൈറ്റിസ് രോഗബാധ കാരണം അയോഗ്യയായപ്പോൾ അന്തിമഘട്ടത്തിൽ അകിയാമയെ യാത്രയ്ക്ക് തെരെഞ്ഞെടുക്കുകയായിരുന്നു.
## ബഹിരാകാശത്ത്
1990 ഡിസംബർ 2 ന് മിർ ബഹിരാകാശ കേന്ദ്രത്തിലേക്ക് വിക്ഷേപിയ്ക്കപ്പെട്ട സോയുസ് ടി -11 ദൗത്യപേടകത്തിൽ അകിയാമ മിഷൻ കമാൻഡർ വിക്ടർ അഫ്നാസ്യേവ്, എൻജിനീയർ മൂസ മാനറോവ് എന്നിവരോടൊപ്പം പ്രവർത്തിച്ചു. മിറിൽ തങ്ങുന്ന വേളയിൽ എല്ലാ ദിവസവും തത്സമയ റിപ്പോർട്ടുകൾ അകിയാമ തയ്യാറാക്കി അവതരിപ്പിച്ചു.
## അവലംബം
നന്ദിത ബോസ്

1970കളിൽ മലയാളസിനിമയിൽ നിറഞ്ഞുനിന്നിരുന്ന ഒരു നടിയാണ്**നന്ദിത ബോസ്.**മലയാളത്തിനുപുറമേ തമിഴ്, ഹിന്ദി , ബംഗാളി സിനിമകളിലും അഭിനയിച്ചിട്ടുണ്ട്. അച്ചാണി(1973), പണിതീരാത്തവീട്(1973) and ധർമ്മയുദ്ധം  (1973) തുടങ്ങിയവ നന്ദിതബോസ് അഭിനയിച്ച പ്രമുഖ ചിത്രങ്ങളാണ്. ഇപ്പോൾ സീരിയൽ രംഗത്ത് സജീവമാണ്.

## വ്യക്തിജീവിതം
നന്ദിത ബംഗാളിയാണ്.  ഡി.പി ബോസിനെ വിവാഹം ചെയ്തെങ്കിലും പിരിഞ്ഞു. ദേബാദിശ് ബോസ് എന്ന ഒരു മകനും ദേബരതി ബോസ് എന്ന ഒരു മകളും ഉണ്ട്..  
### പുരസ്കാരങ്ങൾ
* 1973 ഫിലിംഫെയർ പുരസ്കാരം - സ്വപ്നം
## അഭിനയിച്ച ചലച്ചിത്രങ്ങൾ

### തമിഴ്
* പാർവ്വതി (1981)
* സാവിത്തിരി (1980) 
* നങ്കൂരം(1979) 
* ഒരു കുടുംബത്തിൻ കതൈ (1975)
* ദാഹം (1974)

### കന്നഡ
* മദർ (1980)
* പുനർദത്ത (1976)

### ഹിന്ദി
* ദിൽ കാ ഹീര (1979)  
* ഐസ ഭീ ഹോത്താ ഹെ (1971)

### ബംഗാളി
* പങ്കിരാജ് (1980)  
* നിധിരം സർദാർ (1976)  
* കന്ന (1962)

## References

## External links
*
താമരശ്ശേരി സീറോ-മലബാർ കത്തോലിക്കാ രൂപത

സിറോ-മലബാർ കത്തോലിക്കാ സഭയുടെ കേരളത്തിലെ ഒരു രൂപതയാണ് **താമരശ്ശേരി രൂപത**. കോഴിക്കോട് ജില്ലയിലെ താമരശ്ശേരിയിലാണ് രൂപതയുടെ ആസ്ഥാനം. മാർ റമഞ്ചിയോസ് ഇൻഞ്ച്നാലിൽ ആണ് രൂപതാ മെത്രാൻ. സെന്റ് അൽഫോൻസയാണ് ഈ രൂപതയുടെ രക്ഷാധികാരി.

രൂപതയിലെ കത്തോലിക്കർ കേരളത്തിന്റെ മദ്ധ്യഭാഗത്ത് നിന്നുള്ള കുടിയേറ്റരാണ്.  ബിഷപ്പ് മാർ സെബാസ്റ്റ്യൻ മങ്കുഴിക്കരി താമരശേരിയുടെ ആദ്യത്തെ ബിഷപ്പായി നിയമിതനായി. 1986ൽ താമരശേരി രൂപതയുടെ ഉദ്ഘാടനം ഔദ്യോഗികമായി ഉദ്ഘാടനം ചെയ്തു.  1995 ജൂൺ 7 ന് താമരശ്ശേരി ബിഷപ്പായി മാനന്തവാടി ബിഷപ്പായി ബിഷപ്പായിരുന്ന ജേക്കബ് തൂംകുഴി ചുമതലയേറ്റു. 1996 നവംബർ 11 ന് തൃശൂരിൽ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു. കല്യാണിന്റെ ബിഷപ്പായിരുന്ന മാർ പോൾ ചിറ്റിലപ്പിള്ളി, 1996 നവംബർ 11 ന് താമരശ്ശേരി ബിഷപ്പായി ചുമതല ഏറ്റെടുത്തു.

## ഫറോനാ പള്ളികൾ

* കരുവാരക്കുണ്ട് ഹോളി ഫാമിലി ചർച്ച് (1972)

* കോടഞ്ചേരി  സെന്റ് മേരിസ് ചർച്ച് (1949)

* കൂരാച്ചുണ്ട്  സെന്റ് തോമസ് ചർച്ച് (1947)

* മലപ്പുറം സെന്റ് തോമസ് ചർച്ച് (2005)

* മരുതോങ്കര   സെന്റ് മേരിസ് ചർച്ച് (1939)

*പാറോപ്പടി  സെന്റ് ആന്റണീസ് ചർച്ച് (1969)

* പെരിന്തൽമണ്ണ സെന്റ് അൽഫോൻസാ ചർച്ച് (1995)

*  പരിയാപുരം ഫാത്തിമ മാതാ ചർച്ച് മരിയാപുരം (1960)

*താമരശ്ശേരി മേരിമാതാ കത്തീഡ്രൽ ചർച്ച് (1984)

* തിരുവമ്പാടി സേക്രഡ് ഹാർട്ട് ചർച്ച് (1944) 

* തോട്ടുമുക്കം  സെന്റ് തോമസ് ചർച്ച് (1960)

* വിലങ്ങാട്  സെന്റ് ജോർജസ് ചർച്ച് (1968)

## ചരിത്രം
 
ചരിത്രം ചുരുക്കത്തിൽ
1986 ഏപ്രിൽ 28-ന്, തലശ്ശേരി രൂപതയെ വിഭജിച്ചുകൊണ്ട് അപ്പസ്തോലിക ഭരണഘടന പ്രകാരം, വിശുദ്ധ ജോൺ പോൾ രണ്ടാമൻ മാർപാപ്പ താമരശ്ശേരിയിൽ എപ്പാർക്കി സ്ഥാപിച്ചു. വിശുദ്ധ അൽഫോൻസാമ്മയാണ് ഈ സഭയുടെ രക്ഷാധികാരി. ഈ എപ്പാർക്കിക്ക് മാത്രമേ കേരളത്തിൽ ഒരു തദ്ദേശീയ രക്ഷാധികാരിയെ ലഭിക്കാനുള്ള അതുല്യമായ പദവിയുള്ളൂ. കേരളത്തിന്റെ വടക്കൻ ഭാഗത്ത് കോഴിക്കോട്, മലപ്പുറം എന്നീ രണ്ട് റവന്യൂ ജില്ലകൾ അടങ്ങുന്നതാണ് എപ്പാർക്കി. കേരളത്തിന്റെ മധ്യഭാഗത്തുനിന്നും കുടിയേറിയവരാണ് ഈ രൂപതയിലെ കത്തോലിക്കർ. എറണാകുളം അതിരൂപതയുടെ അന്നത്തെ സഹായ മെത്രാനായിരുന്ന ബിഷപ്പ് മാർ സെബാസ്റ്റ്യൻ മങ്കുഴിക്കരിയെ താമരശ്ശേരിയുടെ പ്രഥമ ബിഷപ്പായി നിയമിച്ചത് അപ്പസ്തോലിക ഭരണഘടന പ്രോ munere nostro de singulis ആണ്. 1986 ജൂലായ് 3-ന് വിശുദ്ധ തോമാശ്ലീഹായുടെ തിരുനാളിൽ താമരശ്ശേരിയിലെ എപ്പാർക്കി ഔപചാരികമായി ഉദ്ഘാടനം ചെയ്യുകയും ബിഷപ്പ് എപ്പാർക്കിയുടെ ചുമതല ഏറ്റെടുക്കുകയും ചെയ്തു. തിരുവമ്പാടി സേക്രഡ് ഹാർട്ട് പള്ളിയിൽ. 1994 ജൂൺ 11 ന് നിത്യമായ പ്രതിഫലത്തിനായി അദ്ദേഹം വിളിക്കപ്പെട്ടു.

1994 ജൂൺ 14-ന് അന്നത്തെ പ്രോട്ടോസിൻസെല്ലസായിരുന്ന ഫ്രാൻസിസ് അറുപറയിൽ എപ്പാർക്കിയുടെ അഡ്മിനിസ്ട്രേറ്ററായി നിയമിതനായി. മാനന്തവാടി ബിഷപ്പ് ജേക്കബ് തൂംകുഴി 1995 ജൂൺ 7 ന് താമരശ്ശേരി ബിഷപ്പായി നിയമിതനായി അതേ വർഷം ജൂലൈ 28 ന് ചുമതലയേറ്റു. 1996 നവംബർ 11-ന് തൃശൂർ ആർച്ച് ബിഷപ്പായി നാമനിർദ്ദേശം ചെയ്യപ്പെട്ടു. കല്യാൺ ബിഷപ്പായിരുന്ന മാർ പോൾ ചിറ്റിലപ്പിള്ളിയെ സ്ഥലം മാറ്റി, 1996 നവംബർ 11-ന് താമരശ്ശേരി ബിഷപ്പായി നിയമിതനായി, 1997 ഫെബ്രുവരി 13-ന് അദ്ദേഹത്തിന്റെ ഓഫീസിൽ ചുമതലയേറ്റു.

മാർ റെമിജിയോസ് ഇഞ്ചനാനിയിലിനെ താമരശ്ശേരിയുടെ നാലാമത്തെ ബിഷപ്പായി 2010 ജനുവരി 18-ന് സീറോ മലബാർ സഭയുടെ മേജർ ആർച്ച് ബിഷപ്പ് കർദിനാൾ മാർ വർക്കി വിതയത്തിൽ നാമനിർദ്ദേശം ചെയ്യുകയും 2010 ഏപ്രിൽ 8-ന് ബിഷപ് ആർച്ച് ബിഷപ്പ് മാർ ജോർജിന് റെ വലിയപറത്താൻ സെന്ററിൽ അഭിഷേകം ചെയ്യുകയും ചെയ്തു.

## അവലംബം

വർഗ്ഗം:സീറോ മലബാർ കത്തോലിക്കാ സഭയിലെ രൂപതകൾ

https://www.dioceseofthamarassery.org/History
ധർമ്മജൻ ബോൾഗാട്ടി

ഒരു ചലച്ചിത്രനടനും നിർമ്മാതാവും ടെലിവിഷൻ അവതാരകനും മിമിക്രി താരവുമാണ് **ധർമ്മജൻ ബോൾഗാട്ടി**.
## ആദ്യകാല ജീവിതം
കുമാരൻ-മാധവി ദമ്പതികളുടെ മകനായി കൊച്ചിയിലെ മുളവുകാട് എന്ന സ്ഥലത്ത് ജനിച്ചു. മുളവുകാട് ഹൈസ്കൂളിലായിരുന്നു പ്രാഥമിക വിദ്യാഭ്യാസം. പിന്നീട് കൊച്ചിയിലെ സെന്റ് ആൽബർട്ട്സ് കോളേജിൽ ചേർന്നു. സ്റ്റേജ് പരിപാടികൾ അവതരിപ്പിച്ചു കൊണ്ടായിരുന്നു കലാരംഗത്ത് തുടക്കം. ദേ മാവേലി കൊമ്പത്ത് പോലെയുള്ള കോമഡി സ്കിറ്റുകളുടെ രചനയിലും പങ്കെടുത്തു.
## ടെലിവിഷനിൽ
ഏഷ്യാനെറ്റ് പ്ലസ് ചാനലിൽ രമേശ് പിഷാരടിയോടൊപ്പം ബ്ലഫ് മാസ്റ്റേഴ്സ് എന്ന ഹാസ്യപരിപാടിയുടെ അവതാരകനായി മിനിസ്ക്രീനിൽ എത്തിയതോടെയാണ് ധർമ്മജൻ ശ്രദ്ധിക്കപ്പെടുന്നത്. പിന്നീട് രമേശ് പിഷാരടി, മുകേഷ് എന്നിവർ പ്രധാന അവതാരകരായ ‘ബഡായി ബംഗ്ലാവ്’ എന്ന ഹാസ്യപരിപാടിയിലും സ്ഥിരം സാന്നിധ്യമായി പ്രേക്ഷകപ്രീതി നേടി.

## ചലച്ചിത്രങ്ങളിൽ
2010-ൽ പുറത്തര്രങ്ങിയ പാപ്പി അപ്പച്ചാ എന്ന ചിത്രത്തിലൂടെയായിരുന്നു സിനിമയിൽ രംഗപ്രവേശം ചെയ്തത്. പിന്നീട് ഓർഡിനറി, മൈ ബോസ്, സൗണ്ട് തോമ, പ്രേതം, ആട് ഒരു ഭീകരജീവിയാണ് തുടങ്ങി നിരവധി ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തു. കട്ടപ്പനയിലെ ഹൃത്വിക് റോഷൻ എന്ന ചിത്രത്തിലൂടെ വലിയ ജനപ്രീതി നേടി. ഈ ചിത്രത്തിലെ അഭിനയത്തിന് മികച്ച സഹനടനുള്ള ഏഷ്യാനെറ്റ് ഫിലിം അവാർഡ് നാമനിർദ്ദേശം ലഭിച്ചു. ധർമ്മജൻ നിർമ്മിച്ച് വിഷ്ണു ഉണ്ണികൃഷ്ണൻ സംവിധാനം ചെയ്ത 'നിത്യഹരിതനായകൻ' എന്ന ചിത്രത്തിൽ ഇദ്ദേഹം ഒരു ഗാനവും ആലപിച്ചിട്ടുണ്ട്.

## കുടുംബം
അനുജയാണ് ഭാര്യ. വൈഗ, വേദ എന്നീ രണ്ട് പെണ്മക്കളാണ് ഈ ദമ്പതികൾക്ക്.
## അവാർഡുകൾ

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:ജീവിച്ചിരിക്കുന്നവർ
മെലാനി ഗ്രിഫിത്ത്

**മെലാനി റിച്ചാർഡ്സ് ഗ്രിഫിത്ത്** (ജനനം ഓഗസ്റ്റ് 9, 1957)  ഒരു അമേരിക്കൻ അഭിനേത്രിയാണ്. ഗ്രിഫിത്ത് തന്റെ സിനിമാ ജീവിതം ആരംഭിക്കുന്നത് കൌമാരകാലത്ത് സംഭാഷണ പ്രാമുഖ്യമില്ലാത്ത ചെറു വേഷങ്ങളിൽ അഭിനയിച്ചുകൊണ്ടാണ്. 1975 ൽ പുറത്തിറങ്ങിയ ആർതർ പെന്നിയുടെ നൈറ്റ് മൂവ്സ് എന്ന ചിത്രത്തിൽ ജീൻ ഹാക്ക്മാനോടൊപ്പം അഭിനയിച്ചുകൊണ്ടാണ് ഗ്രിഫിത്ത് തന്റെ അറിയപ്പെടുന്ന അരങ്ങേറ്റം നടത്തിയത്.  ബ്രയാൻ ഡി പാമയുടെ ബോഡി ഡബിൾ (1984) എന്ന ചിത്രത്തിലെ അഭിനയത്തോടെ അവർ പ്രാധാന നിരയിലേയ്ക്കുയർന്നു.  ഇതിലെ അഭിനയത്തിന് അവർക്ക് മികച്ച സഹനടിക്കുള്ള നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡ് ലഭിച്ചിരുന്നു. സംതിംഗ് വൈൽഡ് (1986) എന്ന ചിത്രത്തിലെ അഭിനയം നിരൂപക പ്രശംസ നേടുകയും തുടർന്ന് 1988 ൽ വർക്കിംഗ് ഗേൾ  എന്ന ചിത്രത്തിലേയ്ക്കു തെരഞ്ഞെടുക്കപ്പെടുകയും ചെയ്തു. ഇതിലെ വേഷം മികച്ച നടിയ്ക്കുള്ള അക്കാദമി അവാർഡ് നാമനിർദ്ദേശത്തിനും ഒരു ഗോൾഡൻ ഗ്ലോബ് പുരസ്കാരം നേടുന്നതിനും സഹായകമായി.

## അവലംബം
പെർമനന്റ് റെസിഡൻസ് (അമേരിക്കൻ ഐക്യനാടുകൾ)

ലഘുചിത്രം|Latest green card (2017)
ലഘുചിത്രം|351x351ബിന്ദു|United States Permanent Resident Card (green card) (May 2010)
ലഘുചിത്രം|267x267ബിന്ദു|United States Permanent Resident Card (2008)
ലഘുചിത്രം|357x357ബിന്ദു|United States Alien Registration Receipt Card
യുണൈറ്റഡ് സ്റ്റേറ്റ്സിലെ നിയമപരമായി സ്ഥിര താമസസ്ഥലം, അനൗദ്യോഗികമായി ഗ്രീൻ കാർഡായി അറിയപ്പെടുന്നു, വടക്കേ അമേരിക്കൻ ഭൂഖണ്ഡത്തിലെ  അമേരിക്കയിൽ ജീവിക്കാൻ അനുമതിയുള്ള ഒരാളുടെ കുടിയേറ്റ രേഖയാണത്. ഗ്രീൻ കാർഡുകൾ ഉള്ള ഒരാൾ സ്ഥിര താമസക്കാരായി 10 വർഷവും, വ്യവസ്ഥയില്ലാത്ത സ്ഥിരം താമസക്കാർക്ക് 2 വർഷവും സാധുവാണ്. ഈ കാലയളവിനു ശേഷം, കാർഡ് പുതുക്കുകയോ മാറ്റി സ്ഥാപിക്കുകയോ വേണം. അപേക്ഷ പ്രോസസ്സ് വർഷങ്ങൾ എടുത്തേക്കാം. ഒരു കുടിയേറ്റം സാധാരണഗതിയിൽ മൂന്ന് ഘട്ടങ്ങളിലൂടെ കടന്നുപോവണം, ഇത് സ്ഥിരമായ റെസിഡൻസി ലഭിക്കുക, അതിൽ പരാതികളും സംസ്കരണവും ഉൾപ്പെടുന്നു.

വർഗ്ഗം:അന്താരാഷ്ട്ര യാത്രാ രേഖകൾ
വി. രാജേന്ദ്രബാബു

കൊല്ലം കോർപ്പറേഷൻ മേയറായിരുന്നു **അഡ്വ. വി. രാജേന്ദ്രബാബു**. കൊല്ലം നഗരത്തിലെ സി.പി.ഐ.എം പ്രവർത്തകൻ കൂടിയാണ്. ഒരു അഭിഭാഷകനും സാമൂഹ്യ പ്രവർത്തകനുമായ വി. രാജേന്ദ്രബാബു, 2015 നവംബർ 18ന് കൊല്ലം കോർപ്പറേഷന്റെ മേയറായി തിരഞ്ഞെടുക്കപ്പെട്ടു. 

ഉളിയക്കോവിൽ സ്വദേശിയായ വി. രാജേന്ദ്രബാബു, നിലവിൽ ഉളിയക്കോവിൽ ഈസ്റ്റ് വാർഡിൽ നിന്നാണ് കൊല്ലം കോർപ്പറേഷനിലേക്ക് തിരഞ്ഞെടുക്കപ്പെട്ടത്. കൊല്ലം മുനിസിപ്പൽ കോർപ്പറേഷന്റെ പബ്ലിക്ക് വർക്ക്സ് സ്റ്റാൻഡിങ് കമ്മിറ്റി അംഗം കൂടിയാണ്.

## ആദ്യകാല ജീവിതം
കോളേജ് പഠന കാലത്ത് സ്റ്റുഡന്റ്സ് ഫെഡറേഷൻ ഓഫ് ഇന്ത്യയുടെ പ്രവർത്തകനായിരുന്നു. കേരള സർവകലാശാല യൂണിയന്റെ ചെയർമാനായും തിരഞ്ഞെടുക്കപ്പെട്ടിട്ടുണ്ട്. 
## കൊല്ലം മേയറായി
സി.പി.ഐ.എമ്മിന്റെ ഭരണത്തിലായിരുന്ന കൊല്ലം കോർപ്പറേഷന്റെ മേയറായിരുന്ന എൻ. പത്മലോചനൻ മോഹൻ ഭാഗവത്മായി ബന്ധപ്പെട്ട  ആർ. എസ്. എസ് പരിപാടിയിൽ പങ്കെടുത്തതിന്റെ തുടർന്ന് പാർട്ടി അച്ചടക്ക നടപടി ഉണ്ടായതിനെ തുടർന്നാണ് 2010 മാർച്ചിലാണ് ആദ്യമായി മേയറായി തിരഞ്ഞെടുക്കപ്പെടുന്നത്.  ഉളിയക്കോവിൽ ഈസ്റ്റ് വാർഡിനെ പ്രതിനിധീകരിച്ചായിരുന്നു അന്ന് കോർപ്പറേഷൻ അംഗമായത്. 

2015 നവംബർ 18-ന് വീണ്ടും കൊല്ലം മേയറായി തിരഞ്ഞെടുക്കപ്പെട്ടു.

## അവലംബം


വർഗ്ഗം:കേരളത്തിലെ നഗരപിതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വിനോയ് തോമസ്

മലയാളത്തിലെ ഒരു ചെറുകഥാകൃത്തും നോവലിസ്റ്റുമാണ് **വിനോയ് തോമസ് (Vinoy Thomas)**. *മൂർഖൻപറമ്പ്* എന്ന അദ്ദേഹത്തിന്റെ ആദ്യചെറുകഥയ്ക്കും ''കരിക്കോട്ടക്കരി'' എന്ന ആദ്യനോവലിനും വായനക്കാരിൽ നിന്നും നല്ല സ്വീകരണമാണ് ലഭിച്ചത്. മറ്റാരു നോവലാണ് ***പുറ്റ്***. ഇരിട്ടി നെല്ലിക്കാംപൊയിൽ സ്വദേശിയായ ഇദ്ദേഹം കുന്നോത്ത് സെൻറ് ജോസഫ് സ്കൂൾ, കാലിക്കറ്റ് യൂണിവേഴ്സിറ്റി എന്നിവിടങ്ങളിലാണ് പഠനം. ആറളം ഫാം ഗവണ്മെന്റ് ഹൈസ്കൂൾ അധ്യാപകനായി ജോലി ചെയ്യുന്നു.

## സാഹിത്യകൃതികളും പുരസ്കാരങ്ങളും

* ''കരിക്കോട്ടക്കരി''യിൽ മതംമാറ്റവും അതിനോടനുബന്ധിച്ചുള്ള സ്വത്വപ്രതിസന്ധികളും വിശദമായി ചർച്ചയാകുന്നുണ്ട്. ഈ നോവലിന് ഡി.സി.കിഴക്കെമുറി ജന്മശതാബ്ദി 2014 നോവൽ മത്സരത്തിൽ പുരസ്കാരം ലഭിക്കുകയുണ്ടായി. 
* *രാമച്ചി* എന്ന കഥാസമാഹാരവും പ്രസിദ്ധീകരിച്ചിട്ടുണ്ട്. രാമച്ചിക്ക് 2019 -ലെ കഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു. 
* ഇദ്ദേഹത്തിന്റെ *മുള്ളാരഞ്ഞാണം*  എന്ന കഥാസമാഹാരത്തിലെ 'കളിഗെമിനാറിലെ കുറ്റവാളികൾ ' എന്ന കഥയെ അവലംബിച്ചാണ് ലിജോ ജോസ് പെല്ലിശ്ശേരി 'ചുരുളി ' എന്ന സിനിമ സംവിധാനം ചെയ്തിരിക്കുന്നത്.
* *പുറ്റ്* - നോവലിനുള്ള കേരള സാഹിത്യ അക്കാദമി പുരസ്കാരം - 2021

## അവലംബം

## പുറത്തേക്കുള്ള കണ്ണികൾ
* https://jwalanam.in/vinoy-thomas-writes-on-humans/ 
* http://www.deshabhimani.com/special/news-29-10-2017/681570
* http://www.puzha.com/blog/ramacchi/

വർഗ്ഗം:മലയാള ചെറുകഥാകൃത്തുക്കൾ
വർഗ്ഗം:മലയാള നോവലെഴുത്തുകാർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1975-ൽ ജനിച്ചവർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സാബിസം

ലഘുചിത്രം|വലത്ത്‌| പുരോഹിത-രാജാവ് എന്ന പ്രതിമ
പുരാതന ശിലാ കാലത്തെ ഒരു മതമോ ചിന്താധാരയോ ആയാണ് സാബിസം കരുതപ്പെടുന്നത്. വിഗ്രഹങ്ങളോ ബിംബങ്ങളോ ഉപയോഗിക്കാതെ പ്രപഞ്ച പരാശക്തിയിൽ വിശ്വസിക്കുന്ന വിശ്വാസ സംഹിതയായിരുന്നു ഇവരുടേത് എന്ന് കരുതപ്പെടുന്നു. പിൽക്കാല ഉത്ഖനനങ്ങൾക്കിടയിൽ കണ്ടെത്തിയ സ്നാന-പ്രാർത്ഥന  മുറികളുടെയും  കൃത്രിമ കുളങ്ങളുടേയും ബാഹുല്യവും ഓവുചാലുകളുമൊക്കെ .പ്രാർത്ഥനയും പ്രാർത്ഥനയ്ക്ക് മുൻപായി അംഗ സ്നാനവും ഇവർ നടത്തിയുന്നതിനുള്ള തെളിവുകളായി കരുതപ്പെടുന്നു    

## References

വർഗ്ഗം:മതങ്ങൾ
ഇക്കാറസ് (നക്ഷത്രം)

ഇതുവരെ നിരീക്ഷിക്കപ്പെട്ട നക്ഷത്രങ്ങളിൽ ഭൂമിയിൽ ഏറ്റവും അകലെ സ്ഥിതിചെയ്യുന്ന നക്ഷത്രമാണ് **ഇക്കാറസ്**. ഇതിന്റെ ഔദ്യോഗികനാമം **MACS J1149+2223 Lensed Star-1** എന്നാണ്. ഗ്രാവിറ്റേഷനൽ ലെൻസിങ് രീതി ഉപയോഗിച്ച് ആദ്യമായി കണ്ടെത്തിയ നക്ഷത്രം എന്ന പ്രത്യേകതയും ഇതിനുണ്ട്. ഭൂമിയിൽ നിന്നും 900 കോടി പ്രകാശവർഷം അകലെയാണിതിന്റെ സ്ഥാനം.. മഹാവിസ്ഫോടനത്തിനു ശേഷം 440 കോടി വർഷം കഴിഞ്ഞു പുറപ്പെട്ട പ്രകാശമാണ് ഇപ്പോൾ പിടിച്ചെടുത്തിരിക്കുന്നത്. ഇതിനു മുമ്പ് കണ്ടെത്തിയ ഏറ്റവും ദൂരെയുള്ള നക്ഷത്രത്തെക്കാൾ 100 മടങ്ങ് ദൂരെയാണ് ഇക്കാറസ്.

## ചരിത്രം
ഹബിൾ ബഹിരാകാശ ദൂരദർശിനി ഉപയോഗിച്ച് എസ്.എൻ. റെഫ്സ്ഡാൽ സൂപ്പർനോവയെ നിരീക്ഷിക്കുന്നതിനിടയിലാണ് അവിചാരിതമായി ഇക്കാറസിനെ കണ്ടെത്തിയത്. 2004 മുതൽ ശാസ്ത്രജ്ഞർ ഈ സൂപ്പർനോവയടെ ചിത്രങ്ങളെടുത്ത് പഠിച്ചു വരികയായിരുന്നു. 2013ലെ ചിത്രങ്ങളിൽ ഒരു പൊട്ടു പോലെ പ്രത്യക്ഷപ്പെടുകയും 2016ൽ കൂടുതൽ വ്യക്തതയുള്ള ചിത്രങ്ങൾ കിട്ടുകയും ചെയ്തു. ശാസ്ത്രജ്ഞർ അത് ഒരു ഒറ്റ നക്ഷത്രമാണെന്ന് തിരിച്ചറിയുകയും ഗ്രാവിറ്റേഷനൽ ലെൻസിങ് മൂലം അത് 2000 മടങ്ങ് വലിപ്പത്തലാണ് കാണുന്നത് എന്ന് മനസ്സിലാക്കുകയും ചെയ്തു.

## അവലംബം
ജെമിനി പദ്ധതി

ലഘുചിത്രം|Astronauts White and McDivitt inside the Gemini 4 spacecraft, 1965

മനുഷ്യനെ വഹിച്ചുകൊണ്ടുള്ള നാസയുടെ രണ്ടാമത്തെ ബഹിരാകാശപദ്ധതിയാണ് **പ്രൊജക്റ്റ് ജെമിനി**.  ​​മെർക്കുറി, അപ്പോളോ എന്നീ സംരംഭങ്ങൾക്കിടയിൽ 1961 ൽ ആരംഭിച്ച ജെമിനി 1966 ൽ അവസാനിപ്പിച്ചു. 1965 ലും 1966 ലും ജെമിനിയിലെ സഞ്ചാരികൾ  ഭൂമിയോട് ഏറ്റവും അടുത്തുള്ള പരിക്രമണപഥത്തിൽ (LEO) ചുറ്റിസഞ്ചരിച്ചു. സോവിയറ്റ് യൂണിയനുമായി ഉണ്ടായ ശീതയുദ്ധക്കാലത്ത് ബഹിരാകാശത്ത് അമേരിക്കയ്ക്ക് മേൽക്കൈ നേടുന്നതിനു ഈ പദ്ധതി സഹായകരമായിരുന്നു.

## ഉദ്ദേശലക്ഷ്യങ്ങൾ
ബഹിരാകാശ യാത്രികരെ ചന്ദ്രോപരിതലത്തിൽ എത്തിക്കുന്നതിനുള്ള അപ്പോളോ ദൗത്യത്തിനു വേണ്ടിപരീക്ഷണങ്ങൾ നടത്തുക എന്നതായിരുന്നു പ്രധാന ഉദ്ദേശം.  ബഹിരാകാശയാത്രാ സാങ്കേതികതകളുടെ പരീക്ഷണവും ഇതിൽ ഉൾപ്പെട്ടിരുന്നു.ഫ്ലോറിഡയിലെ കേപ് കെന്നഡി എയർഫോഴ്സ് സ്റ്റേഷനിലെ ലോഞ്ച് കോംപ്ലക്സ് 19 (എൽസി -19) ൽ നിന്നാണ് ജെമിനിയുടെ വിക്ഷേപണം നടന്നത്.ജെമിനി-ടൈറ്റൻ II എന്ന പരിഷ്കരിച്ച ഭൂഖണ്ഡാന്തര ബാലിസ്റ്റിക് മിസൈൽ (ICBM) ആയിരുന്നു വിക്ഷേപണത്തിനുപയോഗിച്ച റോക്കറ്റ്. ഹ്യൂസ്റ്റണിൽ സ്ഥിതിചെയ്യുന്ന പരിഷ്കരിക്കപ്പെട്ട നിയന്ത്രണ കേന്ദ്രത്തിലെ സംവിധാനങ്ങൾ ആദ്യമായി ഉപയോഗിച്ച വാഹനമാണ് ജെമിനി.
ബഹിരാകാശവാഹനത്തിന്റെ  പുറത്തുള്ള മനുഷ്യന്റെ പ്രവർത്തനം (ഇ.വി.എ) സാദ്ധ്യമാക്കുക,മറ്റൊരു ബഹിരാകാശവാഹനവുമായി  ഘടിപ്പിക്കുന്നതിനും   പ്രൊപ്പൽഷൻ സിസ്റ്റം ഉപയോഗിച്ച്  സംയോജിപ്പിയ്ക്കപ്പെട്ട ബഹിരാകാശവാഹനത്തെ നിയന്ത്രിക്കാനും ജെമിനി പദ്ധതി ലക്ഷ്യമിട്ടിരുന്നു.എട്ട് ദിവസമോ അതിൽക്കൂടുതലോ കാലയളവിൽ മനുഷ്യർ, ഉപകരണങ്ങൾ എന്നിവയുടെ പ്രവർത്തനക്ഷമതയും അതിജീവനശേഷിയും ബഹിരാകാശത്ത് പരീക്ഷിക്കുക എന്നതു കൂടാതെ അന്തരീക്ഷത്തിലേയ്ക്ക് തിരികെ പ്രവേശിയ്ക്കുന്ന വാഹനം ഭൂമിയിലെ നിർദ്ദിഷ്ടസ്ഥലത്ത്  തിരികെയിറക്കുക എന്ന അതിസങ്കീർണ്ണമായ സാങ്കേതികവിദ്യയുടെ പരീക്ഷണ നിരീക്ഷണങ്ങളും ഉൾപ്പെട്ടിരുന്നു.

## കുറിപ്പുകൾ

## പുറംകണ്ണികൾ

* NASA Project Gemini images and videos
* NASA Project Gemini science site 
* Project Gemini Drawings and Technical Diagrams 
* Gemini familiarization Manuals (PDF format).
* NASA History Series Publications  (many of which are on-line)
* Project Gemini McDonnell Employee Video Interviews and Archival Documents: Western Historical Manuscripts Collection in St. Louis, Missouri 
* Newly released color photos of Gemini in Space 

വർഗ്ഗം:ബഹിരാകാശ ശാസ്ത്രം
ജൂഡിത്ത് സീലാൻഡർ

അമേരിക്കൻ ചരിത്രകാരിയും പണ്ഡിതയുമാണ് **ജൂഡിത്ത് സീലാൻഡർ**. അവർ ബൗളിംഗ് ഗ്രീൻ സ്റ്റേറ്റ് സർവകലാശാലയിലെ ചരിത്ര പ്രഫസറാണ്.

## വിദ്യാഭ്യാസം
1977ൽ ഡ്യൂക്ക് സർവകലാശാലയിൽ നിന്ന് പി എച്ച്ഡി നേടി.

## ഔദ്യോഗിക ജീവിതം
സ്ത്രീകളുടെ ചരിത്രം, വ്യാപാരം, വിദ്യാഭ്യാസ മുന്നേറ്റം പരോപകാര പ്രവർത്തനങ്ങൾ എന്നിവയിൽ ഗവേഷണം ചെയ്തിട്ടുണ്ട്. കുട്ടികളുടെ ആരോഗ്യം, അവസരങ്ങൾ, സുരക്ഷിതത്വം എന്നിവ മെച്ചപ്പെടുത്തുന്നതിനുള്ള അമേരിക്കൻ ഗവണ്മെന്റിന്റെ ശ്രമങ്ങളെക്കുറിച്ച് പഠിച്ച സേലാൻഡർ അവയെ പരാജയമെന്നാണ് വിശേഷിപ്പിച്ചത്.

ബൗളിംഗ് ഗ്രീൻ സ്റ്റേറ്റ് സർവകലാശാലയിൽ പഠിപ്പിക്കുന്നതിനു മുൻപ് അവർ റൈറ്റ് സ്റ്റേറ്റ് സർവകലാശാലയിൽ പഠിപ്പിച്ചു.

1998ലെ ഓഹിയോ അക്കാഡമി ഓഫ് ഹിസ്റ്ററിയുടെ മികച്ച പ്രസിദ്ധീകരണത്തിനുള്ള അവാർഡ് നേടിയിട്ടുണ്ട്. നാഷണൽ എൻഡോവ്മെന്റ് ഫോർ ഹ്യൂമാനിറ്റീസ്, അമേരിക്കൻ അസോസിയേഷൻ ഓഫ് കോളേജസ്, റോക്ക്ഫെല്ലർ ആർക്കൈവ് സെന്റർ, ഇൻഡ്യാന യൂണിവേഴ്സിറ്റി സെന്റർ ഫോർ സ്റ്റഡി ഓഫ് ഫിലാന്ത്രോപ്പി തുടങ്ങിയവയിൽ നിന്ന് നിരവധി അവാർഡുകൾ ലഭിച്ചിട്ടുണ്ട്.

## പ്രസിദ്ധീകരണങ്ങൾ
Sealander, Judith (2005, forthcoming) "The Rockefeller Legacy and Medical Reform," Philanthropy in the United States, Dwight Burlingame, ed., ABC-CLIO.

Sealander, Judith (2005, forthcoming) "Perpetually Malnourished"? The Birth of Nutrition Science and the Problem of Child Feeding in the United States," Children's Health in History: International Perspectives, Cheryl Warsh and Veronica Strong-Boag, eds., Wilfrid Laurier University Press, [Canada].

Sealander, Judith (2005, forthcoming) Introduction to L. P. Brockett, The Philanthropic Results of War (original issue: 1863), Harvard University, Hauser Center for Nonprofit Organization, Landmarks in Philanthropy: A Republication Project.

Sealander, Judith (2006, forthcoming) "Discipline and Order," Competing Modernities: The United States and Germany, 1890–1960, Christof Mauch and Dirk Schumann, eds., Cambridge University Press.

Sealander, Judith. Forthcoming 2005. Senior Editor, “The Midwest and Civic Culture.” Encyclopedia of the Midwest, Indiana University Press.

Sealander, Judith. Forthcoming 2005. “Philanthropists and Philanthropy.” In Encyclopedia of New England Culture, Burt Feintuch, Suzanne Guiod, and David Watters (Eds.). Yale University Press.

Sealander, Judith. 2004. “Brother, Can You Spare a Dime? Depression-Era Charitable Giving.” In Encyclopedia of the Great Depression, Joe Clements (Ed.), Macmillan.

Sealander, Judith. 2003 The Failed Century of the Child: Governing America's Young in the Twentieth Century. Cambridge University Press.

Sealander, Judith. 2002. “’Curing Evils at Their Source’: The Arrival of Scientific Giving,” In American Philanthropy, Lawrence Friedman and Mark McGarvie (Eds.), Cambridge University Press.

Sealander, Judith. 2001. "American Foundations and Philanthropy." In Encyclopedia of American Cultural and Intellectual History, M. Cayton and P.Williams (Eds.), Scribners.

Sealander, Judith.  *Grand Plans: Business Progressivism and Social Change in Ohio's Miami Valley, 1890-1920* (Lexington: University Press of Kentucky, 1988).

## അവലംബം

## പുറത്തേക്കുള്ള കണ്ണികൾ
* ''Private Wealth and Public Life'' on Google Books

വർഗ്ഗം:ജീവിച്ചിരിക്കുന്നവർ
വർഗ്ഗം:1950-ൽ ജനിച്ചവർ
ജൊഹാൻ കൃസ്ത്യൻ പോളികാർപ് എർക്സ്‌ലെബൻ

ജർമൻകാരനായ ഒരു പ്രകൃതിശാസ്ത്രജ്ഞൻ ആയിരുന്നു **ജൊഹാൻ ക്രിസ്ത്യൻ പോളികാർപ് എർക്സ്‌ലെബൻ (Johann Christian Polycarp Erxleben)** .

ഗോട്ടിഞ്ചൻ സർവ്വകലാശാലയിൽ ഭൗതികശാസ്ത്രത്തിലും മൃഗവൈദ്യത്തിലും അദ്ദേഹം പ്രഫസർ ആയിരുന്നു. അദ്ദേഹം *Anfangsgründe der Naturlehre* (1772) ഉം *Systema regni animalis* (1777) യും രചിച്ചു. ജർമനിയിലെ ഏറ്റവും പഴയ അകാഡമിക വെറ്ററിനറി കോളേജായ ദി ഇൻസ്റ്റിറ്റ്യൂട്ട് ഓഫ് വെറ്ററിനറി മെഡിസിൻ 1771 -ൽ സ്ഥാപിച്ചത് ജൊഹാനാണ്.

ജർമനിയിൽ ആദ്യമായി വൈദികബിരുദം നേടുന്ന വനിതയായ ഡൊറോതിയ എർക്സ്‌ലെബന്റെ മകനായിരുന്നു ജൊഹാൻ.

## സംഭാവനകൾ
ചിലവ
* 1767  *Einige Anmerkungen über das Insektensystem des Hr. Geoffroy und die Schäfferschen Verbesserungen desselben*. Hannoverisches Magazin, Hannover (Stück 20) 305-316
* 1772 *Anfangsgründe der Naturlehre*. Göttingen und Gotha, Dieterich 648 p., 8 Taf.
* 1775 *Anfangsgründe der Chemie* . Göttingen, Dieterich, 472p. Digital edition by the University and State Library Düsseldorf
* 1769-1778 Pallas, P. S.,  Baldinger, E. G., Erxleben, J. C. P.  [full title] *Peter Simon Pallas Naturgeschichte merkwuerdiger Thiere, in welcher vornehmlich neue und unbekannte Thierarten durch Kupferstiche, Beschreibungen und Erklaerungen erlaeutert werden. Durch den Verfasser verteutscht*. I. Band 1 bis 10te Sammlung mit Kupfern. Berlin und Stralsund, G. A. Lange (Samml. 1-10), 48 Taf.

## അവലംബം
* Gerta Beaucamp: *Johann Christian Polycarp Erxleben. Versuch einer Biographie und Bibliographie.* (= Lichtenberg-Studien, hg. von Stefan Brüdermann und Ulrich Joost, Bd. 9). Wallstein Verlag Göttingen 1994
* Georg Christoph Lichtenberg: *Vorlesungen zur Naturlehre.* Ediert nach G. Chr. Lichtenbergs annotierten Handexemplar der 4. Auflage von Johann Christian Polykarp Erxlebens "Anfangsgründe der Naturlehre", hrsg. v. d. Akademie der Wissenschaften zu Göttingen. Wallstein Verlag Göttingen 2005
* Bertram Brenig: "Johann Christian Polycarp Erxleben (1744-1777) - Universalgelehrter, Naturforscher und Tierarzt". Georgia-Augusta 72, 35-44 (2000)

## പുറത്തേക്കുള്ള താളുകൾ
* Erxleben's math genealogy
* Gaedike, R.; Groll, E. K. & Taeger, A. 2012: Bibliography of the entomological literature from the beginning until 1863 : online database - version 1.0 - Senckenberg Deutsches Entomologisches Institut.  

വർഗ്ഗം:1744-ൽ ജനിച്ചവർ
വർഗ്ഗം:1777-ൽ മരിച്ചവർ
വർഗ്ഗം:ജർമ്മൻ പ്രാണിശാസ്ത്രജ്ഞർ
വർഗ്ഗം:ജൂൺ 22-ന് ജനിച്ചവർ
പുറമ്പോക്ക് എങ്കിറാ പൊതുവുടമൈ

**പുറമ്പോക്ക് എങ്കിറാ പൊതുവുടമൈ** ഒരു ഇന്ത്യൻ തമിഴ് രാഷ്ട്രീയ കുറ്റന്വേഷണ സിനിമയാണ്.  **[[എസ്. പി. ജനനാഥൻ]]** രചനയും സംവിധാനവും നിർമ്മാതാവുമായ സിനിമയാണിത്.  ആര്യ, ഷാം, വിജയ് സേതുപതി, കാർത്തിക നായർ എന്നിവരാണ് ചിത്രത്തിലെ പ്രധാന കഥാപാത്രങ്ങൾ. യു.ടി. വി മോഷൻ പിക്ചേഴ്സാണ് ഈ ചിത്രം നിർമിച്ചത്. എൻ. കെ. ഏകാബ്രാം ഛായാഗ്രഹണം നിർവഹിച്ചു. ശ്രീകാന്ത് ദേവ ഗാനം ആലപിച്ചു. ആദ്യം  പുറമ്പോക്ക് എന്ന പേരിലായിരുന്നു ആദ്യം ഈ സിനിമ ചിത്രീകരിച്ചത്. എല്ലാവർക്കുമറിയാവുന്ന ഒരു സ്ഥലത്തിന് ഉപയോഗിക്കുന്ന ഒരു പദം, ജനാധിപത്യത്തിലും സ്വതന്ത്ര സമൂഹത്തിലും വധശിക്ഷയുടെ പ്രസക്തിയെ ചുറ്റിപ്പറ്റിയാണ് ഈ സിനിമ സംസാരിക്കുന്നത്. .2015 മെയ് 15 ന് ചിത്രം റിലീസ് ചെയ്തു
## അഭിനേതാക്കൾ
*ആര്യ-ബാലുസ്വാമി
*ശ്യാം മാക്യുലൈ ഐ.പി.എസ്
*വിജയ് സേതുപതി -യാമിലിംഗം
*കാർത്തിക നായർ കുയിൽ 
*രാമ- യെമലിംഗത്തിന്റെ അമ്മ
    
## നിർമ്മാണം
മൂന്നു വർഷത്തിനു ശേഷം  അവസാനം സംവിധാനം ചെയ്ത പെരന്മയ് (2009)ക്കു ശേഷം   ജനാനന്ദൻ തന്റെ അടുത്ത ചിത്രമായ ജിവയും ജയം രവിയും അവതരിപ്പിക്കുമെന്ന് പ്രഖ്യാപിച്ചു. ഈ ചിത്രത്തിന്റെ സംഗീതസംവിധായകൻ യുവാൻ ശങ്കർ രാജയെന്ന് പ്രഖ്യാപിച്ചു.  2013 ജനുവരി മധ്യത്തിൽ സിനിമാ പ്രവർത്തനം തുടങ്ങുകയായിരുന്നു. അഭിനേതാക്കൾ മറ്റു ഉത്തരവാദിത്തങ്ങളുമായി തിരക്കിലായിരുന്നതിനാൽ പദ്ധതി പിൻവലിക്കാൻ നിർബന്ധിതനായി.2013 ൽ ജനനാഥൻ പുറമ്പോക്ക് സിനിമയിൽ   ആര്യയും വിജയ് സേതുപതിയും പ്രധാന വേഷങ്ങളിൽ അഭിനയിക്കുമെന്ന് പ്രഖ്യാപിച്ചു. പുതുമുഖം വർഷൻ സംഗീതം നൽകിയും  യുവൻ ശങ്കർ രാജയും എൻ കെ കെ ഏകാമ്പരവും കാമറയും കൈകാര്യം ചെയ്തു. 
## കാസ്റ്റിംഗ്
രാഷ്ട്രീയ ആക്ഷൻ ത്രില്ലർ ചിത്രമായ ഇതിൽ ആര്യ എന്ന കഥാപാത്രം സാമൂഹിക, സാമ്പത്തിക വിശകലന വിദഗ്ദ്ധ വേഷം അവതരിപ്പിക്കുന്നു. അതേസമയം വിജയ് സേതുപതി റയിൽവെ ചുമട്ടുതൊഴിലാളി വേഷം അവതരിപ്പിക്കുന്നു.
## അവലംബം


വർഗ്ഗം:വിജയ് സേതുപതി അഭിനയിച്ച ചലച്ചിത്രങ്ങൾ
എസ്. പി. ജനനാഥൻ

എസ്. പി. ജനനാഥൻ (ജനനം: മേയ് 7, 1959) ചലച്ചിത്ര സംവിധായകനും നിർമ്മാതാവുമാണ്. 2004-ൽ സംവിധായകനം ചെയ്ത ഇയ്യാർകൈ എന്ന ആദ്യചിത്രത്തിലൂടെ  അദ്ദേഹം തമിഴിൽ മികച്ച ഫീച്ചർ ഫിലിമിനുള്ള ദേശീയ പുരസ്കാരം നേടി. സംവിധായകനാകുന്നതിന് മുമ്പ് അദ്ദേഹം ബി. ലെനിൻ, ഭരതൻ, വിൻസന്റ് ശെൽവ, കെയാർ (കോത്തണ്ട രാമയ്യ) തുടങ്ങിയ സംവിധായകരുടെ  അസിസ്റ്റന്റായി പ്രവർത്തിച്ചു.തമിഴ് ഫിലിം ഡയറക്ടര് യൂണിയന്റെ ട്രഷററായും അദ്ദേഹം സേവനമനുഷ്ഠിച്ചിട്ടുണ്ട്. എസ്. പി. ജനാനാഥൻ പുറമ്പോക്ക് എങ്കിറാ പൊതുവുടമൈ  എന്ന ചിത്രത്തിലൂടെ നിർമാതാവായി. 
## '''ചലച്ചിത്രങ്ങളുടെ ലിസ്റ്റ്  (Filmography)'''

## അവലംബം
കൊല്ലം അജിത്ത്

മലയാള ചലച്ചിത്രരംഗത്തെ ഒരു നടനായിരുന്നു **കൊല്ലം അജിത്ത്**. ദക്ഷിണേന്ത്യൻ ഭാഷകളിൽ 500-ലധികം ചിത്രങ്ങളിൽ അദ്ദേഹം അഭിനയിച്ചിരുന്നു. തൊണ്ണൂറുകളിൽ വില്ലൻ വേഷങ്ങളിലൂടെ ശ്രദ്ധ നേടിയ നടനായിരുന്നു കൊല്ലം അജിത്ത്. 1984-ൽ പുറത്തിറങ്ങിയ പത്മരാജൻറെ പറന്നു പറന്നു പറന്ന് ആയിരുന്നു അജിത്ത് അഭിനയിച്ച ആദ്യത്തെ ചലച്ചിത്രം. മലയാളം, തമിഴ്, തെലുങ്ക്, ഹിന്ദി ഭാഷകളിലായി ഏകദേശം അഞ്ഞൂറോളം സിനിമകളിലും നിരവധി ടെലിവിഷൻ പരമ്പരകളിലും അഭിനയിച്ചിരുന്നു. അദ്ദേഹം രണ്ട് സിനിമകൾ സംവിധാനം ചെയ്യുകയും ചെയ്തിട്ടുണ്ട്. ഉദര സംബന്ധമായ അസുഖം മൂലം 2018 ഏപ്രിൽ 5 ന് കൊച്ചിയിൽ അദ്ദേഹം അന്തരിച്ചു.

## ജീവിതരേഖ
റെയിൽവേ സ്റ്റേഷൻ മാസ്റ്ററായിരുന്ന കോട്ടയം സ്വദേശി പത്മനാഭന്റേയും സരസ്വതിയുടേയും മകനാണ് അജിത്. കൊല്ലത്തായിരുന്നു പത്മനാഭന് ജോലി. പ്രമീള ഭാര്യയും ഗായത്രി, ശ്രീഹരി എന്നിവർ മക്കളുമാണ്.
 
സിനിമയോട് ഒരു ബന്ധവുമില്ലാതെയാണ് അജിത് താരമായത്. സംവിധാന സഹായിയാകാൻ പോയി ഒടുവിൽ നടനായി മാറുകയായിരുന്നു. സംവിധായകൻ പത്മരാജന്റെ സഹായിയാകൻ അവസരം ചോദിച്ചെത്തിയ അജിത്തിന് അദ്ദേഹം തന്റെ *പറന്ന് പറന്ന് പറന്ന്* എന്ന സിനിമയിൽ അഭിനയിക്കാൻ അവസരം നൽകുകയായിരുന്നു. 1983- ലാണ് ഈ ചിത്രം ഇറങ്ങിയത്. തന്റെ മിക്കപടങ്ങളിലും അജിത്തിനൊരു വേഷം കരുതിയിരുന്നു പത്മരാജൻ. 1989 -ൽ ഇറങ്ങിയ *അഗ്നിപ്രവേശം* എന്ന സിനിമയിൽ അജിത് നായകനുമായി അഭിനയിച്ചിരുന്നു. 2012- ൽ ഇറങ്ങിയ *ഇവൻ അർധനാരിയാണ്* ഏറ്റവും ഒടുവിൽ അഭിനയിച്ച ചലച്ചിത്രം. 
## സിനിമകൾ

* അർദ്ധനാരി (2012)
* സിഹാസനം (2012)
* തേജാ ഭായി & ഫാമിലി (2011)
* ചേകവർ(2010)
* കിച്ചാമണി MBA (2007)
* നഗരം (2007).... എസ്.ഐ സുഗുണൻ
* അവൻ ചാണ്ടിയുടെ മകൻ (2006) .... എസ്.ഐ ഹരി
* യെസ് യുവർ ഓണർ (2006)
* റെഡ് സല്യൂട്ട് (2006)
* ഡോൺ (2006)
* പ്രജാപതി (2006) .... കുഞ്ഞച്ചൻ
* ദ ടൈഗർ (2005)
* ബോയ് ഫ്രണ്ട് (2005)
* പാണ്ടിപ്പട (2005)
* വെട്ടം (2004)
* ബാലേട്ടൻ (2003)
* സ്ത്രീ വേഷം (2002)
* കൺമഷി (2002)
* ഈ നാട് ഇന്നലെവരെ (2001)
* വല്യേട്ടൻ (2000)
* മാർക്ക് ആന്റണി (2000).... എസ്.ഐ ജഗന്നാഥൻ 
* ഒളിമ്പ്യൻ അന്തോണി ആദം (1999)
* ഫ്രണ്ട്സ് (1999)
* ബ്രിട്ടീഷ് മാർക്കറ്റ് (1998)
* ആറാം തമ്പുരാൻ (1997)
* ഹിറ്റിലിസ്റ്റ് (1996)
* നിർണയം (1995)
* സൂര്യചക്രം (1992)
* ആർദ്രം (1992) 
* ഒരു പ്രത്യേക അറിയിപ്പ് (1991)...വാസു
* ലാൽ സലാം (1990)
* നമ്പർ 20 മദ്രാസ് മെയിൽ (1990)
* ജാതകം (1989)
* അഗ്നിപ്രവേശം (1989)
* വാടകഗുണ്ട (1989)
* മനു അങ്കിൾ (1988)
* അപരൻ (1988)
* ഇരുപതാം നൂ‌റ്റാണ്ട് (1987)
* നാടോടിക്കാറ്റ് (1987)
* നാളെ ഞങ്ങളുടെ വിവാഹം (1986)
* വീണ്ടും (1986)
* പൂവിനു പുതിയ പൂന്തെന്നൽ (1986)....ഗുണ്ട
* യുവജനോത്സവം (1986)....ദാസ്
* അകലത്തെ അമ്പിളി (1985) .... അരവിന്ദ്
* പറന്നു പറന്നു പറന്ന് (1984)

### സംവിധാനം ചെയ്ത ചലച്ചിത്രങ്ങൾ
*കോളിങ് ബെൽ
*പകൽ പോലെ

## ടെലിവിഷൻ
*കൈരളി വിലാസം ലോഡ്ജ് (ദൂരദർശൻ)
* പാവക്കൂത്ത്(ഏഷ്യാനെറ്റ്)
* വജ്രം(ഏഷ്യാനെറ്റ്)
*കടമറ്റത്തു കത്തനാർ  (ഏഷ്യാനെറ്റ്) 
*സ്വാമി അയ്യപ്പൻ  (ഏഷ്യാനെറ്റ്) 
*ദേവീമാഹാത്മ്യം (ഏഷ്യാനെറ്റ്)

## അവലംബം
* 
* http://www.malayalachalachithram.com/profiles.php?i=5660
* http://www.malayalamcinema.com/star-details.php?member_id=19 

## പുറം കണ്ണികൾ
*
* Kollam Ajith at MSI 

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:2018-ൽ മരിച്ചവർ
വർഗ്ഗം:ഏപ്രിൽ 5-ന് മരിച്ചവർ
വർഗ്ഗം:1962-ൽ ജനിച്ചവർ
ഉർസുല ആൻഡ്രെസ്

**ഉർ‌സല ആൻഡ്രെസ്** ഇംഗ്ലീഷ്**: Ursula Andress** (ജനനം: 1936 മാർച്ച് 19) സ്വിസ് സിനിമാ, ടെലിവിഷൻ അഭിനേത്രി, മുൻകാല മോഡൽ, സെക്സ് സിംബൽ എന്നീ നിലകളിൽ അറിയപ്പെട്ടിരുന്നതും അമേരിക്കൻ, ബ്രിട്ടീഷ്, ഇറ്റാലിയൻ ചിത്രങ്ങളിൽ അഭിനിയിച്ചിരുന്നതമായ വനിതയാണ്. ആദ്യ ജെയിംസ് ബോണ്ട് സിനിമയായിരുന്ന ഡോക്ടർ നോയിൽ ഹണി റൈഡർ എന്ന ബോണ്ട് ഗേളിനെ അവതരിപ്പിച്ചതിന്റെ പേരിലാണ് അവർ കൂടുതലായി അറിയ്പ്പെടുന്നത്. പിന്നീട് കാസിനോ റോയൽ എന്ന ബോണ്ട് ചിത്രത്തിൽ വെസ്പെർ ലിൻഡ് എന്ന കഥാപാത്രമായി അഭിനയിച്ചു. ഫൺ ഇൻ അക്കാപൽക്കോ, ഷി, ദ ടെൻത് വിക്ടിം, ദ ബ്ലൂ മാക്സ്, പെർഫെക്റ്റ് ഫ്രൈഡേ, ദ സെൻസ്യസ് നർസ്, ദ &nbsp;മൗണ്ടൻ ഓഫ് ദി കാൻബാൾ ഗോഡ്, ദ ഫിഫ്ത് മസ്കീത്തർ, ക്ലാഷ് ഓഫ് ദി ടൈറ്റാൻസ് എന്നിവയാണ് അവരുടെ മറ്റു പ്രധാന ചിത്രങ്ങൾ.

## ജീവിതരേഖ
സ്വിറ്റ്സർലൻഡിൽ നിന്ന് പുറത്താക്കപ്പെട്ട ജർമ്മൻ നയതന്ത്രജ്ഞനായ റോൾഫ് ആൻഡ്രെസ്, ലാന്റ്സ്കേപ്പ് രൂപകൽപ്പനക്കാരിയായ അന്ന എന്നീ എന്ന ജർമൻ ദമ്പതിമാരുടെ ആറു കുട്ടികളിൽ മൂന്നാമത്തേയാളായി സ്വിറ്റ്സർലാന്റിലെ കാന്റൺ ഓഫ് ബേണിലെ ഒസ്റ്റെർമുണ്ടിഗെനിലാണ് ഉർസല ആൻഡ്രെസ് ജനിച്ചത്. &nbsp;രണ്ടാം ലോകമഹായുദ്ധകാലത്ത് അദ്ദേഹം ദൂരൂഹമായി അപ്രത്യക്ഷനായിരുന്നു. അവർക്ക് ഒരു സഹോദരനും നാലു സഹോദരിമാരുമാണുള്ളത്. 16 വയസു വരെ ഉർസല ബെർണെയിലുള്ള ഒരു സ്കൂളിൽ പഠനം നടത്തുകയും ഫ്രഞ്ച്, ജർമ്മൻ, ഇറ്റാലിയൻ ഭാഷകളിൽ അവഗാഹം നേടുകയും ചെയ്തു. ഒരു വർഷത്തോളം പാരീസ് നഗരത്തിൽ ചിത്രരചന പഠിക്കുകയും പിന്നീട് റോമിലേയ്ക്കു പോയി അവിടെ കുട്ടികളെ പരിപാലിക്കുന്ന ജോലിയിൽ പ്രവേശിക്കുകയും ചെയ്തു.

## അവലംബം

വർഗ്ഗം:അമേരിക്കൻ ചലച്ചിത്ര അഭിനേതാക്കൾ
വർഗ്ഗം:സ്വിസ് കലാകാരന്മാർ
വർഗ്ഗം:മോഡലുകൾ
വർഗ്ഗം:മാർച്ച് 19-ന് ജനിച്ചവർ
വർഗ്ഗം:1936-ൽ ജനിച്ചവർ
പത്മനാഭ മാരാർ

ഒരു സോപാനസംഗീതജ്ഞനായിരുന്നു **പത്മനാഭ മാരാർ**. (1905- ജനുവരി 1 — 2018 ഏപ്രിൽ 4) കോട്ടയം ജില്ലയിലെ രാമപുരം ശ്രീരാമക്ഷേത്രത്തിൽ 100 വർഷത്തിലധികം സംഗീതോപാസന നടത്തിയിട്ടുണ്ട്. 113-ആം വയസ്സിലാണ് ഇദ്ദേഹം മരണമടഞ്ഞത്.

1905 ജനുവരി ഒന്നിന് (1080 ധനു 18 ചോതി നക്ഷത്രം) പാലാ രാമപുരത്തു ചെറുവള്ളിൽ മാരാത്ത് പാർവതി മാരാസ്യാരുടെയും ചാത്തോത്ത് മാരാത്ത് ശങ്കരമാരാരുടെയും മകനായി ജനിച്ചു. നാലാം ക്ലാസിൽ പഠനം അവസാനിപ്പിച്ച് സോപാനസംഗീതത്തിലേക്ക് കടന്നു. കുറിച്ചിത്താനം ഏലഞ്ചേരി മാരാത്ത് നാരായണമാരാർ ഗുരുവായിരുന്നു. അദ്ദേഹം നാല് ജീവക്കോലും 64 പൊടിപ്പുമുള്ള ഇടയ്‌ക്ക പത്മനാഭനു സമ്മാനിച്ചു. തിരുമാറടി ശങ്കരക്കുറുപ്പിൽനിന്നും ക്ഷേത്രാടിയന്തരകലകൾ അഭ്യസിച്ചു. പാലാ കുഞ്ഞുണ്ണിമാരാരായിരുന്നു ആദ്യ ഗുരുനാഥൻ. അദ്ദേഹത്തിൽ നിന്നും ചെറിയ പഞ്ചവാദ്യം, വീക്കൻ ചെണ്ട, ഉത്സവപ്പാണി, കൊട്ടിപ്പാടിസേവ എന്നിവയൊക്കെ കരസ്ഥമാക്കി. ഇദ്ദേഹത്തിന്റെ പിതാവ് ശങ്കരമാരാരും രാമപുരം ക്ഷേത്രത്തിലെ ജീവനക്കാരനായിരുന്നു. ഭവാനിയമ്മയാണു ഭാര്യ. ഗോപാലകൃഷ്‌ണൻ, നാരായണൻ, ചന്ദ്രമതി, ചന്ദ്രൻ എന്നിവർ മക്കൾ.

## പുരസ്കാരങ്ങൾ
2014-ൽ കേരള സംഗീതനാടക അക്കാദമി ഗുരുപൂജ പുരസ്കാരം നൽകി. ചോറ്റാനിക്കര നാരായണമാരാർ ട്രസ്റ്റിന്റെ ശാരദശ്ശത പുരസ്‌കാരം, ചേരാനെല്ലൂർ ക്ഷേത്രവാദ്യ ഗുരുകുലം, രാമമംഗലം ഷഡ്കാല ഗോവിന്ദമാരാർ സ്മാരക കലാവേദി, കോഴിക്കോട് കൊമ്മേരി വളയനാട് ദേവസ്വത്തിന്റെ ശക്തിസ്വരൂപിണി പുരസ്കാരം എന്നിവയും ലഭിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:സോപാന സംഗീത ഗായകർ
ലെഫ്റ്റ് റൈറ്റ് ലെഫ്റ്റ്

അരുൺ കുമാർ അരവിന്ദ് സംവിധാനത്തിൽ മുരളി ഗോപി കഥയെഴുതി 2013ൽ പുറത്തിറങ്ങിയ ചിത്രമാണ് **ലെഫ്റ്റ് റൈറ്റ് ലെഫ്റ്റ്**. ഈ ശീർഷകം ഒരാളുടെ നടപ്പിനെ സൂചിപ്പിക്കുന്നു. ജയൻ (ഇന്ദ്രജിത്ത്), റോയ് (മുരളി ഗോപി), സഹദേവൻ (ഹരീഷ് പെരാടി), അനിത (ലെന), ജെന്നിഫർ (രമ്യ നമ്പീശൻ) എന്നിവരുടെ ജീവിതത്തെ ചുറ്റിപ്പറ്റിയാണ് ഈ ചിത്രം . മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്രപുരസ്കാരം ലെനയ്ക്ക് ഈ ചിത്രത്തിലൂടെ ലഭിച്ചിട്ടുണ്ട്. ഈ ചലച്ചിത്രം മൂന്ന് കാലഘട്ടത്തിന്റെ കഥ പറയുന്നു. 2013 ജൂൺ 14 നാണ് ചിത്രം റിലീസ് ചെയ്തത്. ചിത്രത്തിന്റെ റിലീസിനു ശേഷം നല്ല പ്രതികരണം ലഭിച്ചിരുന്നുവെങ്കിലും ചില മുഖ്യധാരാ രാഷ്ട്രീയ നേതാക്കളെ പോലെയുള്ള ചില കഥാപാത്രങ്ങളുടെ ചിത്രീകരണം ചിലപ്പോഴൊക്കെ വിമർശനം ഉയർത്തി. എന്നിരുന്നാലും, മലയാളത്തിൽ നിർമ്മിച്ച മികച്ച രാഷ്ട്രീയ ത്രില്ലറുകളിലൊന്നായി ഈ ചിത്രം കരുതപ്പെടുന്നു.

## അഭിനേതാക്കൾ
* ഇന്ദ്രജിത്ത്  - പി.കെ.ജയൻ(വട്ടു ജയൻ)
* മുരളി ഗോപി - റോയ് ജോസഫ് (ചെ ഗുവേര റോയി) 
* രമ്യ നമ്പീശൻ -  ജെന്നിഫർ കുരുവിള
* ലെന - ആനീ റോയ്
* ഹരീഷ് പെരാടി - കൈതേരി സഹദേവൻ/കൈതേരി ചാത്തു
* ജഗദീഷ് - എസ്.ഐ രാജു
* വിജയരാഘവൻ  - സഖാവ് എസ് ആർ
* ബൈജു - അഡ്വക്കേറ്റ് പ്രേമൻ
* സുരാജ് വെഞ്ഞാറമൂട് - മുഹമ്മദ് ബിലാൽ (പോലീസ് സൂപ്രണ്ട്)
* സുധീർ കരമന -ആലിയാർ
## References

വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
ഭരത് (നടൻ)

ഒരു ഇന്ത്യൻ ചലച്ചിത്ര അഭിനേതാവാണ് **ഭരത്** (ജനനം:21 ജൂലൈ 1983). പ്രധാനമായും തമിഴ്, മലയാളം, തെലുഗു ഭാഷകളിലെ ചിത്രങ്ങളിൽ അഭിനയിച്ചിട്ടുണ്ട്. 2003-ൽ ഷങ്കർ സംവിധാനം ചെയ്ത ബോയ്സ് ആയിരുന്നു അഭിനയിച്ച ആദ്യത്തെ ചലച്ചിത്രം. ചെല്ലമേ (2004), കാതൽ (2004), പട്ടിയൽ (2006), വെയിൽ (2006) തുടങ്ങിയവയാണ് അഭിനയിച്ച പ്രധാന ചലച്ചിത്രങ്ങൾ. 
## വ്യക്തി ജീവിതം
1983 ജൂലൈ 21-ന് തമിഴ്നാട്ടിലെ തിരുച്ചിറപ്പള്ളിയിൽ ജനിച്ചു. ശാസ്ത്രീയമായി നൃത്തം അഭ്യസിച്ചിട്ടുണ്ട്. തന്റെ 11-ാം വയസിൽ ഭരത്, സ്വിങ്ങേഴ്സ് അന്താരാഷ്ട്ര ഡാൻസ് ക്ലബ്ബിൽ അംഗമായി. അണ്ണാ നഗറിലെ ഡി.എ.വി. സീനിയർ സെക്കന്ററി സ്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. ചെന്നൈയിലെ ദ ന്യൂ കോളേജിൽ ബിരുദ വിദ്യാഭ്യാസം പൂർത്തിയാക്കി. 2013-ൽ ദുബായിൽ വച്ച് മലയാളിയായ ജെഷ്‌ലിയെ വിവാഹം ചെയ്തു. 
## ചലച്ചിത്ര രംഗം
2003-ൽ എസ്. ഷങ്കർ സംവിധാനം ചെയ്ത ബോയ്സ് എന്ന ചലച്ചിത്രത്തിലായിരുന്നു ഭരത് ആദ്യമായി അഭിനയിച്ചത്. ഈ ചിത്രത്തിൽ ഒരു സംഗീത ബാന്റിലെ ഗിറ്റാറിസ്റ്റിന്റെ കഥാപാത്രത്തെയാണ് ഭരത് അവതരിപ്പിച്ചത്. സ്വിങ്ങേഴ്സിന്റെ സംഗീത അക്കാദമിയിൽ നടന്ന ഇൻസ്പിരേഷൻസ് എന്ന പരിപാടിയിൽ ഭരത് അവതരിപ്പിച്ച നൃത്തം കണ്ട ഷങ്കർ, ഈ ചലച്ചിത്രത്തിൽ അഭിനയിക്കാൻ ഭരത്തിനെ തിരഞ്ഞെടുക്കുകയായിരുന്നു. 2004-ൽ ജയരാജ് സംവിധാനം ചെയ്ത 4 ദ പീപ്പിൾ എന്ന ചലച്ചിത്രത്തിൽ അഭിനയിച്ചു. മലയാളത്തിൽ അഭിനയിക്കുന്ന ആദ്യ ചലച്ചിത്രവും ഇതാണ്. ചിത്രത്തിലെ 4 കേന്ദ്ര കഥാപാത്രങ്ങളിൽ ഒരാളുടെ വേഷമാണ് ഭരത് അവതരിപ്പിച്ചത്. ഈ ചിത്രം ബോക്സ് ഓഫീസിൽ വിജയം നേടുകയും കേരള ബോക്സ് ഓഫീസിൽ ₹ 10 ലക്ഷമായി ഉയരുകയും ചെയ്തു. ഈ ചിത്രം തമിഴിൽ 4 സ്റ്റുഡന്റ്സ് എന്ന പേരിലും തെലുഗുവിൽ യുവസേന എന്ന പേരിലും ഡബ്ബ് ചെയ്യപ്പെട്ടിരുന്നു. 
തുടർന്ന് ചെല്ലമേ എന്ന തമിഴ് ചലച്ചിത്രത്തിൽ വില്ലൻ കഥാപാത്രത്തെ അവതരിപ്പിച്ചു. ബാലാജി ശക്തിവേൽ സംവിധാനം ചെയ്ത കാതൽ എന്ന ചലച്ചിത്രത്തിലാണ് നായകനായി ആദ്യം അഭിനയിച്ചത്. 2007-ൽ പുറത്തിറങ്ങിയ വെയിൽ എന്ന ചലച്ചിത്രം ശ്രദ്ധിക്കപ്പെടുകയുണ്ടായി. ഈ ചിത്രം കാൻ ചലച്ചിത്രോത്സവത്തിലും പ്രദർശിപ്പിക്കുകയുണ്ടായി.

2008-ൽ ദുരൈ സംവിധാനം ചെയ്ത പഴനി എന്ന ചലച്ചിത്രത്തിൽ കേന്ദ്ര കഥാപാത്രത്തെ അവതരിപ്പിച്ചു. കാജൽ അഗർവാൾ, ഖുശ്ബു, ബിജു മേനോൻ എന്നിവരായിരുന്നു ഈ ചിത്രത്തിലെ മറ്റ് കഥാപാത്രങ്ങളെ അവതരിപ്പിച്ചത്. ഇതേ വർഷം തന്നെ ഭരത്മു അഭിനയിച്ച മുനിയാണ്ടി വിളങ്കിയാൽ മൂന്നാമാണ്ട്,സേവൽ എന്നീ ചലച്ചിത്രങ്ങളും പുറത്തിറങ്ങി. എന്നാൽ 2010-ൽ പുറത്തിറങ്ങിയ തമ്പിക്ക് ഇന്ത ഊര് എന്ന ചലച്ചിത്രം ബോക്സ് ഓഫീസിൽ പരാജയപ്പെട്ടിരുന്നു.

2011-ൽ വാനം എന്ന ചലച്ചിത്രത്തിൽ അഭിനയിച്ചു. ഈ ചിത്രത്തിൽ ഭരത് ചക്രവർത്തി എന്ന ഗിറ്റാറിസ്റ്റിന്റെ വേഷമാണ് അവതരിപ്പിച്ചത്. എന്നാൽ ചിത്രം പുറത്തിറങ്ങിയതിനു ശേഷം ഭരത്, പരസ്യമായി ഈ ചിത്രത്തിന്റെ നിർമ്മാതാവിനും മറ്റൊരു നടനായ സിലമ്പരശനുമെതിരെ രംഗത്തെത്തിയിരുന്നു. മറ്റ് അഭിനേതാക്കൾക്ക് ലഭിച്ച പ്രാധാന്യം ചിത്രത്തിന്റെ പരസ്യ പ്രചാരണങ്ങളിൽ ഭരത്തിന് ലഭിച്ചില്ലെന്നായിരുന്നു പരാതി. റിമ കല്ലിങ്കല്ലിനോടൊപ്പം അഭിനയിച്ച യുവൻ യുവതി ആയിരുന്നു തുടർന്ന പുറത്തിറങ്ങിയ ചലച്ചിത്രം. കൂടാതെ വസന്തബാലൻ സംവിധാനം ചെയ്ത അരവാൻ എന്ന ചലച്ചിത്രത്തിലും ചെറിയ വേഷം അവതരിപ്പിച്ചു.

2013 ഓഗസ്റ്റിൽ ഐന്ത് ഐന്തു ഐന്തു എന്ന ചലച്ചിത്രം പുറത്തിറങ്ങി. അതേ വർഷം ജാക്ക്പോട്ട് എന്ന ഹിന്ദി ചലച്ചിത്രത്തിലും അഭിനയിച്ചു. പോണ്ടിച്ചേരി സ്വദേശിയായ ആന്റണി ഡിസൂസ എന്ന കഥാപാത്രത്തെ ഭരത് ഈ ചിത്രത്തിൽ അഭിനയിച്ചു. 2014-ൽ കൂതറ എന്ന മലയാള ചലച്ചിത്രത്തിലും അഭിനയിച്ചിരുന്നു.

## അഭിനയിച്ച ചലച്ചിത്രങ്ങൾ

## അവലംബം

## പുറം കണ്ണികൾ
* 

വർഗ്ഗം:തമിഴ് അഭിനേതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:1984-ൽ ജനിച്ചവർ
ഹുസേനി

കർണ്ണാടക സംഗീതത്തിലെ ഇരുപത്തിരണ്ടാം മേളകർത്താരാഗമായ ഖരഹരപ്രിയയുടെ ജന്യരാഗമാണ് **ഹുസേനി**. കഥകളി സംഗീതത്തിൽ ഈ രാഗം *ഉശേനി* എന്ന പേരിൽ പ്രചാരം നേടിയിട്ടുണ്ട്. സ്നേഹം, വാത്സല്യം, ദീനാനുകമ്പ തുടങ്ങി വിവിധഭാവങ്ങൾ പ്രകാശിപ്പിക്കാൻ ഈ രാഗം ഉപയോഗിയ്ക്കുന്നു. ഉത്തരാസ്വയംവരം ആട്ടക്കഥയിലെ *വല്ലഭ, ശൃണു വചനം* എന്നു തുടങ്ങുന്ന പദം  ഹുസേനി രാഗത്തിൽ ചിട്ടപ്പെടുത്തിയതാണ്. 

## ആരോഹണം
*സരിഗമപനിധനിസ*

## അവരോഹണം
*സനിധപമഗരിസ*
## പ്രശസ്തമായ ചില കൃതികൾ
* രാമാ നിന്നേ നമ്മിനാനു
*ശ്രീരാമചന്ദ്ര....
*ശ്രീകാളഹസ്തീശ...
*ശ്രീരഘുകുല...*
*എന്തു ചെയ്യാവൂ സഖി'' എന്ന  സ്വാതി തിരുനാളിന്റെ പദം ഈ രാഗത്തിൽ ചിട്ടപ്പെടുത്തിയതാണ്.

## അവലംബം

## പുറത്തേക്കുള്ള കണ്ണികൾ
* ഐശ്വര്യ വിദ്യ രഘുനാഥ് ആലപിച്ച ഹുസേനി രാഗത്തിലുള്ള ത്യാഗരാജകൃതി, രാമാ നിന്നേ നമ്മിനാനു
വർഗ്ഗം:കർണ്ണാടകസംഗീതം
സെർജിയോ അഗ്വേറോ

**സെർജിയോ ലിയോണൽ "കുൻ" അഗ്വേറോ** (സ്പാനിഷ്:  [ˈserxjo le.oˈnel kun aˈɣweɾo]; ജനനം ജൂൺ 2, 1988) ഒരു അർജന്റൈൻ പ്രൊഫഷണൽ ഫുട്ബോൾ കളിക്കാരനാണ്. സ്ട്രൈക്കർ സ്ഥാനത്ത് കളിക്കുന്ന അദ്ദേഹം മത്സരങ്ങളിൽ പ്രീമിയർ ലീഗ് ക്ലബ് മാഞ്ചസ്റ്റർ സിറ്റി, അർജെന്റീന ദേശീയ ഫുട്ബോൾ  ടീം എന്നിവയെ പ്രതിനിധീകരിക്കുന്നു. 

അർജന്റീനയിലെ ക്ലബ്ബായ ഇൻഡിപെൻഡിയന്റെ വഴിയാണ് അഗ്വേറോ തന്റെ കരിയർ ആരംഭിച്ചത്. 2003 ജൂലൈ 5 ന്, അർജന്റീനയിലെ ഒന്നാം ഡിവിഷൻ ലീഗിൽ അരങ്ങേറ്റം കുറിച്ച ഏറ്റവും പ്രായം കുറഞ്ഞ കളിക്കാരനായി. 1976 ൽ ഡീഗോ മറഡോണ സ്ഥാപിച്ച റെക്കോർഡ് ആണ് അഗ്വേറോ മറികടന്നത്. 2006 ൽ 23 ദശലക്ഷം യൂറോ പ്രതിഫലം നേടി ലാ ലിഗാ ക്ലബ്ബ് അത്‌ലറ്റികോ മാഡ്രിഡിൽ എത്തി. 234 മത്സരങ്ങളിൽ നിന്നായി 101 ഗോളടിച്ച് യൂറോപ്പിലെ മുൻനിര ക്ലബ്ബുകളുടെ ഇടയിൽ ശ്രദ്ധ നേടി. 

2010 ൽ യുവേഫ യൂറോപ്പ  ലീഗ്, യുവേഫ സൂപ്പർ കപ്പ് എന്നിവ നേടി. 2011 ജൂലൈയിൽ അദ്ദേഹം പ്രീമിയർ ലീഗ് ക്ലബ്ബായ മാഞ്ചസ്റ്റർ സിറ്റിയിൽ ചേർന്നു. സിറ്റിയിലെ ആദ്യ സീസണിന്റെ അവസാന മത്സരത്തിൽ, ക്യൂൻസ് പാർക്ക് റേഞ്ചേഴ്സിനെതിരെ 94 ആം മിനിറ്റിൽ ഗോൾ നേടി, 44 വർഷത്തെ ഇടവേളയ്ക്ക് ശേഷം ക്ലബ്ബിന് ലീഗ് കിരീടം നേടിക്കൊടുത്തു. പ്രീമിയർ ലീഗിൽ ഒരു മത്സരത്തിൽ ഏറ്റവും കൂടുതൽ ഗോൾ നേടിയ കളിക്കാരൻ എന്ന റെക്കോർഡ് അദ്ദേഹം പങ്കെടുന്നു. പ്രീമിയർ ലീഗ് ചരിത്രത്തിൽ ഏറ്റവും കൂടുതൽ ഗോൾ നേടിയ യൂറോപ്പുകാരനല്ലാത്ത കളിക്കാരനാണ് അഗ്വേറോ. 2017 നവംബർ ഒന്നിന്, നാപ്പോളിക്കെതിരെ നടന്ന മത്സരത്തിൽ ഗോൾ നേടി, അഗ്യൂറോ മാഞ്ചസ്റ്റർ സിറ്റിക്കു വേണ്ടി ഏറ്റവും കൂടുതൽ ഗോൾ നേടുന്ന കളിക്കാരനായി. 

അന്താരാഷ്ട്ര തലത്തിൽ, അഗ്യൂറോ 2005 ലും 2007 ലും ഫിഫ അണ്ടർ -20 ലോക കപ്പിൽ അർജന്റീന ടീമിനെ പ്രതിനിധീകരിച്ചു. ഇരു അവസരങ്ങളിലും അർജന്റീന കിരീടം നേടി. 2008 ലെ ബീജിംഗ് ഒളിംപിക്സിൽ അഗ്വേറോ ബ്രസീലിനെതിരെ നടന്ന സെമിഫൈനലിൽ രണ്ടു ഗോളുകൾ നേടി. തുടർന്ന് അർജന്റീന ഫുട്‌ബോളിൽ ഇനത്തിൽ സ്വർണ്ണ മെഡൽ നേടി. 2010 ഫിഫ ലോകകപ്പ്, 2011 കോപ്പ അമേരിക്ക, 2014 ഫിഫ ലോകകപ്പ്, 2015 കോപ്പ അമേരിക്ക, കോപ്പ അമേരിക്ക സെന്റിനേറിയൊ തുടങ്ങിയ ചാമ്പ്യൻഷിപ്പുകളിൽ അഗ്വേറോ അർജന്റീന ടീമിനെ പ്രതിനിധീകരിച്ചു. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ
ലഘുചിത്രം|Agüero and Germany's Mats Hummels contesting possession of the ball in the 2014 FIFA World Cup Final

### അന്താരാഷ്ട്ര ഗോളുകൾ
: *Scores and results list Argentina's goal tally first.*

## അവലംബം

## ബാഹ്യ കണ്ണികൾ

*  (in Spanish) 
* 
* 
* 
* 
* 
വർഗ്ഗം:1988-ൽ ജനിച്ചവർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:അർജന്റീനൻ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ
ശ്രീകാന്ത് (നടൻ)

ഒരു തമിഴ് ചലച്ചിത്ര അഭിനേതാവാണ് **ശ്രീകാന്ത്**. 2002-ൽ ശശി സംവിധാനം ചെയ്ത് പുറത്തിറങ്ങിയ രോജാ കൂട്ടം ആയിരുന്നു അഭിനയിച്ച ആദ്യ ചലച്ചിത്രം. ഏപ്രിൽ മാതത്തിൽ (2002), മനസെല്ലാം (2003), പാർത്ഥിപൻ കനവ് (2003) ജൂട്ട് (2004), ബോസ് (2004) എന്നിവയാണ് അഭിനയിച്ച മറ്റ് പ്രധാന ചലച്ചിത്രങ്ങൾ. ചില തെലുഗു, മലയാളം ചലച്ചിത്രങ്ങളും അഭിനയിച്ചിട്ടുണ്ട്. കെ. ബാലചന്ദർ സംവിധാനം ചെയ്ത ജന്നൽ എന്ന ടെലിവിഷൻ സീരിയലിലും ചെറിയ വേഷം അവതരിപ്പിച്ചിരുന്നു. പാർത്ഥിപൻ കനവ് എന്ന ചലച്ചിത്രത്തിലെ അഭിനയത്തിന് മികച്ച നടനുള്ള തമിഴ് നാട് സംസ്ഥാന ചലച്ചിത്ര പ്രത്യേക പുരസ്കാരം 2004-ൽ ലഭിച്ചിട്ടുണ്ട്. 
## സ്വകാര്യ ജീവിതം
1979 ഫെബ്രുവരി 28-ന് തമിഴ്നാട്ടിലെ ചെന്നൈയിൽ ജനിച്ചു. 2007 നവംബറിൽ ഓസ്ട്രേലിയയിൽ എം.ബി.എ പഠനം പൂർത്തിയാക്കിയ ആന്ധ്രാപ്രദേശ് സ്വദേശിയായ വന്ദനയെ വിവാഹം ചെയ്തു. ഇവർക്ക് രണ്ട് മക്കളാണുള്ളത്.
## ചലച്ചിത്ര രംഗം
ശശി സംവിധാനം ചെയ്ത പ്രണയചിത്രമായ റോജാ കൂട്ടം ആയിരുന്നു ശ്രീകാന്ത് അഭിനയിച്ച ആദ്യത്തെ ചലച്ചിത്രം. ഈ ചിത്രം ബോക്സ് ഓഫീസിൽ വലിയ വിജയം നേടി. തുടർന്ന് ഏപ്രിൽ മാതത്തിൽ എന്ന ചലച്ചിത്രത്തിലും അഭിനയിച്ചു. ഈ ചിത്രവും പ്രേക്ഷകരിൽ നിന്ന് അനുകൂലമായ അഭിപ്രായങ്ങൾ നേടി. സ്നേഹയായിരുന്നു ഈ ചലച്ചിത്രത്തിൽ മറ്റൊരു കേന്ദ്ര കഥാപാത്രത്തെ അവതരിപ്പിച്ചത്. കരു പഴനിയപ്പൻ സംവിധാനം ചെയ്ത പാർത്ഥിപൻ കനവ് എന്ന ചലച്ചിത്രവും ശ്രദ്ധിക്കപ്പെട്ടു. ഈ ചലച്ചിത്രത്തിലെ അഭിനയത്തിന് ശ്രീകാന്തിന് മികച്ച നടനുള്ള തമിഴ്നാട് സംസ്ഥാന ചലച്ചിത്ര പ്രത്യേക പുരസ്കാരം ലഭിച്ചു. 2004-ൽ ശ്രീകാന്ത് അഭിനയിച്ച് പുറത്തിറങ്ങിയ ആദ്യത്തെ ചലച്ചിത്രം ബോസ് ആയിരുന്നു. ഈ ചിത്രത്തിലും സ്നേഹയായിരുന്നു നായിക.

2003-ൽ പുറത്തിറങ്ങിയ ഒക്കിരി ഒക്കരു ആയിരുന്നു തെലുഗു ഭാഷയിൽ ശ്രീകാന്ത് അഭിനയിച്ച ആദ്യ ചലച്ചിത്രം. ഈ ചിത്രത്തിന് അനുകൂലമായ പ്രതികരണങ്ങളാണ് ലഭിച്ചത്. ഈ ചിത്രം ബോക്സ് ഓഫീസിൽ വിജയിക്കുകയും ചെയ്തിരുന്നു. എന്നാൽ മേക ശ്രീകാന്ത് എന്ന പേരിൽ ഒരു അഭനേതാവ് തെലുഗു ചലച്ചിത്ര മേഖലയിൽ പ്രവർത്തിക്കുന്നതിനാൽ ശ്രീറാം എന്നായിരുന്നു ശ്രീകാന്ത് അറിയപ്പെട്ടത്. 2007-ൽ തെലുഗുവിൽ സെൽവരാഘവൻ സംവിധാനം ചെയ്ത ആടവാരി മാടലാകു അരതലു വെരുലേ എന്ന ചിത്രത്തിലും പ്രധാന കഥാപാത്രത്തെ അവതരിപ്പിക്കുകയുണ്ടായി. 2008-ൽ പുറത്തിറങ്ങിയ ശ്രീകാന്തിന്റെ ഏക ചിത്രം ശശി സംവിധാനം ചെയ്ത പൂ ആയിരുന്നു. തുടർന്ന് പോലീസ് പോലീസ് എന്ന ചിത്രവും പുറത്തിറങ്ങി. 2011-ലാണ് ചതുരംഗം എന്ന ചലച്ചിത്രം പുറത്തിറങ്ങിയത്. 2006-ൽത്തന്നെ ഈ ചിത്രത്തിന്റെ ചിത്രീകരണം പൂർത്തിയായെങ്കിലും 5 വർഷങ്ങൾക്കു ശേഷമാണ് റിലീസ് ചെയ്തത്. 2011 ഒക്ടോബർ 7-ന് ചിത്രം റിലീസ് ചെയ്തു. 2012-ൽ എസ്. ഷങ്കർ സംവിധാനം ചെയ്ത കോമഡി ചലച്ചിത്രമായ നൻപനിൽ പ്രധാന കഥാപാത്രങ്ങളിലൊന്നിനെ അവതരിപ്പിച്ചു. വിജയ്, ജീവ, ഇലിയാന ഡിക്രൂസ്, സത്യരാജ് തുടങ്ങിയവരായിരുന്നു ഈ ചിത്രത്തിലെ മറ്റ് അഭിനേതാക്കൾ. 2010-കളിൽ ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ, ഹീറോ എന്നീ മലയാള ചലച്ചിത്രങ്ങളിലും ശ്രീകാന്ത് അഭിനയിച്ചിരുന്നു.

## അഭിനയിച്ച ചലച്ചിത്രങ്ങൾ

## പുരസ്കാരങ്ങൾ
പാർത്ഥിപൻ കനവ് എന്ന തമിഴ് ചലച്ചിത്രത്തിലെ അഭിനയത്തിന് മികച്ച നടനുള്ള തമിഴ്നാട് സംസ്ഥാന ചലച്ചിത്ര പ്രത്യേക പുരസ്കാരം 2004-ൽ ലഭിച്ചു.

2002-ൽ റോജാ കൂട്ടം എന്ന ചലച്ചിത്രത്തിലെ അഭിനയത്തിന് മികച്ച പുതുമുഖ നടനുള്ള IIFA പുരസ്കാരം ലഭിച്ചു.
## അവലംബം

## പുറം കണ്ണികൾ
* 

വർഗ്ഗം:തമിഴ്‌ചലച്ചിത്ര നടന്മാർ
വർഗ്ഗം:തെലുഗു ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:1979-ൽ ജനിച്ചവർ
വർഗ്ഗം:ഫെബ്രുവരി 28-ന് ജനിച്ചവർ
കൊടുമുടികൾ

ചിറയിൻകീഴ് രാമകൃഷ്ണൻ നായർ കഥ തിരക്കഥ സംഭാഷണമെഴുതി ജെ. ശശികുമാർ സംവിധാനം ചെയ്ത് 1981ൽ റ്റി കെ കെ നമ്പ്യാർ നിർമ്മിച്ച ചിത്രമാണ്    ***കൊടുമുടികൾ***. പ്രേം നസീർ,ജയഭാരതി,അടൂർ ഭാസി,കനകദുർഗ തുടങ്ങിയവർ പ്രധാനവേഷമിട്ട ഈചിത്രത്തിലെ പാാട്ടുകൾ ചിറയിൻകീഴ് രാമകൃഷ്ണൻ നായർ എഴുതിയ വരികൾക്ക് എം.കെ. അർജ്ജുനൻ സംഗീതമിട്ടതാണ്
## കഥാസാരം
കോണ്ട്രാക്ടർ വാസുക്കുട്ടൻപിള്ളയുടെ മകളാണ് സുനന്ദ. പണിക്കാർ കൂലിബാക്കിക്കായി സമരം ചെയ്യുന്നു. സമരക്കാരാണ് ബില്ലു പാസാവാതിരിക്കാൻ കാരണമെന്ന് എഞ്ചിനീയർ ദാസ് വിശ്വസിപ്പിക്കുന്നു. നേതാവ് ഗോപാലൻ സമരസമയത്തും യുക്തിസഹമായി പലപ്പോഴും സഹായിക്കുനെങ്കിലും കോണ്ട്രാക്റ്റർ അയാളെ ശത്രുവായി കരുതുന്നു. അതുകൊണ്ട് തന്നെ സമരക്കാരെ ഒതുക്കാൻ സ്വന്തം ഗോഡൗണിനു ബോംബെറിയുന്നു. രണ്ട് ലോറി തൊഴിലാളികൾ മരിക്കുന്നു. . ഒരിക്കൽ എഞ്ചിനീയർ വാസുകുട്ടൻപിള്ളയുടെ ഭാര്യ ഭവാനിയമ്മയേയും ബില്ലിന്റെ പേരുപറഞ്ഞ് കീഴ്പെടുത്തുന്നു. വാസുക്കുട്ടൻ മുതലാളീ അവസാൻ എഞ്ചിനീയറെ തിരിച്ചറിയുന്നു. 

## താരനിര

## പാട്ടരങ്ങ്
*വരികൾ:ചിറയിൻകീഴ് രാമകൃഷ്ണൻ നായർ
*ഈണം:  എം.കെ. അർജ്ജുനൻ

## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുക
കൊടുമുടികൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ചിറയിൻകീഴ് - അർജുനൻ ഗാനങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
സോളോ (ശബ്ദട്രാക്ക്)

***സോളോ*** എന്നത് 2017 ൽ പുറത്തിറങ്ങിയ സോളോ എന്ന ഇന്ത്യൻ ചിത്രത്തിന്റെ  ശബ്ദട്രാക്ക് ആണ്. ഈ ചിത്രം മലയാളത്തിലും തമിഴിലും ഒരേ പേരിൽ  പുറത്തിറങ്ങിയ ചിത്രം കൂടി ആണ്  . മലയാളി സംവിധായകൻ ബിജോയ് നമ്പ്യാരുടെ മലയാളത്തിലെ ആദ്യത്തെ ഫീച്ചർ ചിത്രമാണ് സോളോ. നാല് വ്യത്യസ്ത കഥകൾ കോർത്തിണക്കിയ ചിത്രം ഒരേപോലെ മലയാളത്തിലും തമിഴിലും ചിത്രികരണം ചെയ്‌തു. ചിത്രത്തിനുവേണ്ടി മ്യൂസിക് ബാന്റായ തൈക്കുടം ബ്രിഡ്ജ്, മസാല കോഫി, അകം, ഫിൽട്ടർ കോഫി, ഇവർക്കൊപ്പം പ്രമുഖന്മാരായ പ്രശാന്ത് പിള്ള, സൂരജ് എസ് കുറുപ്പ്, ഗൗരവ്‌ഗോദ്കിന്ദി, ബ്രോദാ വി, അഭിനവ് ബൻസാൽ തുടങ്ങിയവരൊക്കെ ചേർന്നാണ് സംഗീത ഒരുക്കിയത്. ഈ ചിത്രത്തിൽ മൊത്തം 22 പാട്ടുകൾ ആണ് ഉള്ളത്. അത് ഇംഗ്ലീഷിലും ഹിന്ദിയിലും മലയാളത്തിലും തമിഴിലും ഉള്ളതാണ് .

## ട്രാക്കുകളുടെ  പട്ടിക

### ശേഖരിന്റെ ലോകം

; തമിഴ്
*സോളോ - *ശേഖരിന്റെ ലോകം - നാല് പാട്ടുകൾ 

; മലയാളം
*Solo - World of Shekhar*'s ensemble soundtrack comprises four tracks by various artists.

### World of Trilok
*Solo - World of Trilok*'s ensemble soundtrack comprises four tracks by various artists.

### ശിവയുടെ ലോകം
*Solo - World of Siva*'s ensemble soundtrack comprises four tracks by various artists.

### രുദ്രയുടെ ലോകം
*Solo - World of Rudra*'s ensemble soundtrack comprises four tracks by various artists.

## അവലംബം
പി.ആർ വരലക്ഷ്മി

തെന്നിന്ത്യൻ ചലച്ചിത്രങ്ങളിൽ പ്രധാനനടിയായും സ്വഭാവനടിയായും 1970-80 കാലഘട്ടങ്ങളിൽ നിറഞ്ഞുനിന്നിരുന്ന ഒരു അഭിനേത്രിയാണ് പി. ആർ വരലക്ഷ്മി. നാലു ഹിന്ദി ചിത്രങ്ങൾക്കു പുറമേ മലയാളം, കന്നട, തലുഗു, തമിഴ് സിനിമകളിലായി അറുനൂറോളം ചിത്രങ്ങളിൽ വരലക്ഷി വേഷമണിഞ്ഞു.1966ൽ മലയാളത്തിൽതറവാട്ടമ്മയിൽ ചെറിയവേഷത്തിൽ പങ്കെടുത്തെങ്കിലും  1972ൽ കെ.എസ് ഗോപാല കൃഷ്ണൻസംവിധാനം ചെയ്ത വഴയാടി വാഴൈ എന്ന തമിഴ് ചിത്രമാണ് വരലക്ഷ്മിയുടെ ആദ്യ ചിത്രം. ഒരേ സാക്ഷി, ദൈവാംശം എന്നിവയിൽ വരലക്ഷ്മിയുടെ കഥപാത്രങ്ങൾ ശ്രദ്ധിക്കപ്പെട്ടു.
## ജീവിതം
സിനിമാ പിൻബലമുള്ള ഒരു പാരമ്പര്യമില്ലാത്തതിനാൽ ആദ്യം നായികാവേഷത്തിൽ പ്രത്യക്ഷപ്പെട്ട വരലക്ഷ്മിക്ക് അത് ദീർഘകാലം തുടരാനായില്ല. അധികം പ്രചാരമില്ലാത്ത കന്നട, മലയാളം, തെളുഗു ചിത്രങ്ങളിൽ അധികം അഭിനയിച്ചതും കാരണമാകാം. തുടർന്ന് സ്വഭാവവേഷങ്ങളീലേക്ക് മാറ്റപ്പെട്ടു. തെന്നിന്ത്യയിലെ ഒട്ടുമിക്ക നായകരോടും ഒപ്പം നായികാവേഷം കെട്ടിയെങ്കിലും തനിക്ക് അത് തുടരാനായില്ലെന്നും തലതൊട്ടപ്പന്മാരില്ലാത്തതായിരുന്നു തന്തെ ദുർവിധിയെന്നും വരലക്ഷ്മി വിലയിരുത്തി.
കാട് ആണ് ആദ്യ മലയാള ചലച്ചിത്രം. അൻപതോളം മലയാള ചിത്രങ്ങളിൽ അഭിനയിച്ച അവർ പിന്നീട് ടെലിവിഷൻ രംഗത്തേക്ക് ചുവടുമാറ്റി. 
## മലയാള ചലച്ചിതരംഗം

#*[[തറവാട്ടമ്മ]]* (1966)
#*[[കാട് (ചലച്ചിത്രം)|കാട്]]* (1973)...മേനോന്റെ മകൾ
#*[[ശ്രീരാമ ഹനുമാൻ യുദ്ധം]]* (1974)
#*[[അവൾ ഒരു ദേവാലയം]]* (1977)
#*[[ബീന (ചലച്ചിത്രം)|ബീന]]* (1978)
#*[[അവൾക്ക് മരണമില്ല]]* (1978)
#*[[ഇവൾ ഒരു നാടോടി]]* (1979)
#*[[ജിമ്മി (ചലച്ചിത്രം)|ജിമ്മി]]* (1979)
#*[[കഴുകൻ]]* (1979)
#*[[സുഖത്തിന്റെ പിന്നാലെ]]* (1979) ... കല്യാണി
#*[[അവൾ നിരപരാധി]]* (1979)
#*[[ഒരു വർഷം ഒരു മാസം]]* (1980)
#*[[സ്വത്ത്]]* (1980)
#*[[ലാവ]]* (1980)
#*[[കൊടുമുടികൾ]]* (1980)---- സരോജിനി
#*[[അഗ്നിസാരം]]* (1981)
#*[[ജംബുലിംഗം (ചലച്ചിത്രം)|ജംബുലിംഗം]]* (1982)
#*[[ചമ്പൽക്കാട്]]* (1982) 
#*[[പാഞ്ചജന്യം (1982 ചലച്ചിത്രം)|പാഞ്ചജന്യം)]]*
#*[[കൊലകൊമ്പൻ (ചലച്ചിത്രം)|കൊലകൊമ്പൻ]]* (1983)
#*[[അങ്കം (ചലച്ചിത്രം)|അങ്കം]]* (1983)
#*[[ഹിമം (ചലച്ചിത്രം)|ഹിമം]]* (1983)....ശാരദ
#*[[മനസ്സേ നിനക്കു മംഗളം]]* (1984)
#*[[തൊഴിൽ അല്ലെങ്കിൽ ജയിൽ]]* (1985)
#*[[കുലം]]* (1997)
#*[[ജനകീയം]]* (2003)...സൂര്യയുടെ അമ്മ

വർഗ്ഗം:മലയാളചലച്ചിത്രനടിമാർ
സുഖത്തിന്റെ പിന്നാലെ

പി.കെ. ജോസഫ് 1979ൽ കഥയും തിർക്കഥയും എഴുതി പി എച്ച് റഷീദ് നിർമ്മിച്ച ചിത്രമാണ്***സുഖത്തിന്റെ പിന്നാലെ***. സംഭാഷണവുമെഴുതിയത് വിജയൻ കാരോട്ടാണ്.  സത്താർ,ജയഭാരതി,കുതിരവട്ടം പപ്പു,ഫിലോമിന,പി.ആർ വരലക്ഷ്മി എന്നിവർ പ്രധാനവേഷമിട്ടു.  യൂസഫലി കേച്ചേരി എഴുതിയ വരികൾക്ക് കെ.ജെ. ജോയ് ഈണം നൽകി.

## താരനിര

## കഥാസാരം
രമേശൻ ജാനമ്മയുമായി അടുപ്പത്തിലാണ്. വിവാഹിതരാകാൻ തീരുമാനിച്ച അവർ ഒളിച്ചും പാത്തും ദമ്പതികളായി വാഴുകയായിരുന്നു. അതിനിടയിൽ രമേശന്റെ ലക്ഷപ്രഭുവായ അമ്മാവൻ മരണസമയത്ത് മകളെ രമെശൻ വിവാഹം ചെയ്യണമെന്നും അവരുടെ മകനുമാത്രമേ സ്വത്ത് നൽകാവൂ എന്നും എഴുതിവെക്കുന്നു.  രമേശൻ രജനിയെ വിവാഹം ചെയ്യൂന്നു. രമേശന്റെ അനുജൻ സോമൻ വഴക്കാളീയായി അറിയപ്പെടുന്നവന്നാണ്. അമ്മയും അച്ചനുമില്ലാത്ത അവനെ അമ്മാവനെ ചോദ്യം ചെയ്തതിന്റെ പേരിൽ അമ്മാവൻ ഇറക്കിവിട്ടതായിരുന്നു. അവൻ കള്ളുഷാപ്പിലെ കല്യാണിയെ പലവിധത്തിലും സഹായിക്കുന്നു. അതവൾ പ്രേമമായി കരുതുന്നു. പക്ഷെ അയാൾക്ക് രജനിയോടായിരുന്നു ഇഷ്ടം. ജാനമ്മയുടെ സഹോദരൻ രവി  ജാനമ്മ ഗർഭിണിയാണെന്ന് അറിയിച്ച് ധനം വാങ്ങുന്നു. രജനി പ്രസവിച്ചാൽ അവളെ കൊന്ന് ജാനമ്മയെ വിവാഹം ചെയ്തുകൊള്ളമെന്ന് രമേശൻ അറിയിക്കുന്നു. പക്ഷേ രജനി ഗർഭിണിയാകുന്നില്ല. അതിന്റെ പേരിൽ അയാൾ ലഹളയുണ്ടാക്കുന്നു. പരിശോധിച്ചപ്പോൽ രമേശനാണ് കുഴപ്പെമെന്നറിയുന്നു. സഹോദരിയായി അഭിനയിച്ച്  രവിയും ജാനമ്മയും ചതിക്കുകയാണെന്ന് മനസ്സിലാക്കുന്നു. രമേശൻ ജാനമ്മയെ കൊല്ലുന്നു. സോമൻ ചേട്ടന്റെ പേരിൽ കുറ്റം ഏറ്റെടുക്കുന്നു.

## പാട്ടരങ്ങ്
*വരികൾ:യൂസഫലി കേച്ചേരി
*ഈണം:  കെ.ജെ. ജോയ്

	
## അവലംബം

## പുറത്തേക്കുള്ള കണ്ണികൾ
* 
## view the film
SUKHATHINTE PINNALE

വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി -ജോയ് ഗാനങ്ങൾ